cyanic-selkie/wikianc huggingface dataset:
অনুপমা কুমার
পেশাজীবন
তামিলনাড়ুতে জন্ম নেওয়া অধিকাংশ সময়েরই জন্য উত্তর ভারতে বসবাস করেছেন। তিনি মুলত তের বছরের অধিক সময় ধরে উপস্থাপিকা, ভিজুয়ালাইজার, সাংবাদিক এবং প্রযোজক হিসাবে কাজ করার মাধ্যমে টেলিভিশনের সাথে যুক্ত ছিলেন। এরপর তিনি শাহরুখ খান ও মোহনলালের মত অভিনেতাদের সাথে প্রায় তিনশটিরও অধিক টেলিভিশন বিজ্ঞাপনে অভিনয়ের মাধ্যে মডেলিং এবং অভিনয়ে যাত্রা শুরু করেন। কাভি আয়ে না জুদাই, মিশন ফাতেহ, শাকা লাকা বুম বুম এবং দ্য ম্যাজিক মেক-আপ বক্সসহ বেশ কিছু হিন্দি ধারাবাহিকে তাকে দেখা যায়।
ঐশ্বর্য রায় অভিনীত ''কিঁউ...! হো গেয়া না'' চলচ্চিত্রের খন্ডাংশে অভিনয়ের মাধ্যমে তার ভারতীয় চলচ্চিত্রে অভিষেক ঘটে।
বার্নার্ড বোসানকুয়েত
১৮৯১ থেকে ১৮৯৬ সময়কালে এটন কলেজের পক্ষে ক্রিকেট খেলেন। এরপর অক্সফোর্ডের অরিয়্যাল কলেজ থেকে ব্লু লাভ করেন তিনি। ব্যাটসম্যান হিসেবে মাঝারীমানের সফলতা লাভের পাশাপাশি ১৮৯৮ থেকে ১৯০০ সময়কালে অক্সফোর্ড বিশ্ববিদ্যালয়ের পক্ষে ফাস্ট-মিডিয়াম পেস বোলিং করতেন তিনি। ছাত্রাবস্থায় তিনি বেশ কয়েকটি খেলায় মিডলসেক্সের পক্ষে অংশ নেন ও শৌখিন খেলোয়াড় হিসেবে দলের নিয়মিত খেলোয়াড় হন। টেবলটপ খেলা চলাকালীন বলকে ঘূর্ণায়মান আনয়ণে নতুন ধরনের কৌশল আবিষ্কারে সক্ষম হন যা পরবর্তীকালে গুগলি নামে পরিচিতি পায়। অক্সফোর্ডে অবস্থানকালে তিনি এর অনুশীলন করতেন। ১৯০০ সালের দিকে দ্রুতগতিসম্পন্ন বোলিং কৌশল বাদ দিয়ে তিনি ক্রিকেট খেলাগুলোয় এর ব্যবহার করতে শুরু করেন। তবে, ১৯০৩ সালে বল হাতে সফলতম মৌসুম অতিবাহিত করেন। তার নতুন ধরনের ডেলিভারিগুলো সকলের মনোযোগের কেন্দ্রবিন্দুতে পরিণত হয়। কয়েকটি ছোট পর্যায়ের বৈদেশিক সফরের পর ১৯০৩-০৪ মৌসুমে অস্ট্রেলিয়া সফরের লক্ষ্যে মেরিলেবোন ক্রিকেট ক্লাবের (এমসিসি) পূর্ণাঙ্গ সদস্যরূপে মনোনীত হন। এ সফরেই ইংল্যান্ডের পক্ষে তার টেস্ট অভিষেক ঘটে। ব্যাটসম্যান হিসেবে ব্যাপক অর্থে ব্যর্থ হলেও বোলার হিসেবে নিজেকে মেলে ধরেন ও প্রতিপক্ষের ব্যাটসম্যানদেরকে গুগলি বোলিংয়ে কাবু করেন।
১৯০৪ সালে আরও সফলকাম হন। শতাধিক উইকেট লাভ করেন তিনি। বোলিংয়ের শীর্ষে আরোহণকালে ১৯০৫ সালে অনুষ্ঠিত প্রথম টেস্টে অস্ট্রেলিয়ার বিপক্ষে ৮/১০৭ বোলিং পরিসংখ্যান দাঁড় করান। এরফলে ইংল্যান্ডের জয়লাভ সহজতর হয়। তবে, চমৎকার গুড লেন্থ বোলিংয়ে তিনি প্রভূত্বঃ অর্জন করতে পারেননি ও ছন্দবিহীন প্রদর্শনকারীর ভূমিকাতেই রয়ে যান। ১৯০৫ সালের পর বোসানকুয়েতের বোলিং কৌশল গ্রহণযোগ্যতা পায়নি; তিনি এর বাস্তব ব্যবহার ছেড়ে দেন ও ব্যবসায়িক দায়বদ্ধতার কারণে প্রথম-শ্রেণীর ক্রিকেটে কমই অংশ নিতেন।
প্রারম্ভিক জীবন
১৩ অক্টোবর, ১৮৭৭ তারিখে মিডলসেক্সের এনফিল্ড এলাকার বুলস ক্রসে বোসানকুয়েতের জন্ম। বার্নার্ড টিন্ডল বোসানকুয়েত ও ইভার মড কটন দম্পতির পাঁচ সন্তানের মধ্যে জ্যেষ্ঠ ছিলেন। ছোট এক ভাই ও তিন বোন ছিল তার। তার কাকা ও একই নামের বার্নার্ড বোসানকুয়েত দার্শনিক ছিলেন ও তার আত্মীয়-স্বজনের অনেকেই জনপ্রিয় ছিলেন। তার দাদা জেমস হোয়াটম্যান বোসানকুয়েত ব্যাংকার ছিলেন ও বাইবেলতুল্য ইতিহাসবিদের সম্মাননা লাভ করেন। বোসানকুয়েত এন্ড কোং নামীয় একটি ব্যাংকিং প্রতিষ্ঠান পরিচালনা করতেন তার বাবা। এছাড়াও, লন্ডনে চামড়া ও পশমের দালালীগিরির অংশীদার ছিলেন। ১৮৯৭ থেকে ১৮৯৮ সময়কালে মিডলসেক্সের হাই শেরিফ এবং এনফিল্ড ক্রিকেট ক্লাবের অধিনায়কত্ব করেন।
স্লাউয়ের সানিমেড স্কুলে অধ্যয়নের পর বোসানকুয়েত ১৮৯১ থেকে ১৮৯৬ সময়কালে এটন কলেজে পড়াশোনা করেন। এটনে অধ্যয়নকালে সারের পেশাদার ক্রিকেটার মরিস রিড ও বিল ব্রোকওয়েলের কাছ থেকে ক্রিকেটে প্রশিক্ষণ গ্রহণ করেন। ১৮৯৬ সালে প্রথম একাদশের পক্ষে খেলায় অংশগ্রহণকালীন তার খেলায় তারা উন্নতিসাধনের চেষ্টা চালান। উইনচেস্টার কলেজের বিপক্ষে তিন উইকেট পান ও দ্বিতীয় ইনিংসে অপরাজিত ২৯* রান তুলেন। তবে, লর্ডস ক্রিকেট গ্রাউন্ডে হ্যারো স্কুলের বিপক্ষে বোসানকুয়েত ১৪০ মিনিট ক্রিজে অবস্থান করে ১২০ রান তুলেন। এ সময়ে তিনি ফাস্ট-মিডিয়াম মিডিয়াম পেস বোলিং করতেন ও ব্যাটিংয়ের উন্নতি সাধনের চেষ্টা করেন।
অক্সফোর্ডে যোগদান
১৮৯৭ সালে অক্সফোর্ডের অরিয়্যাল কলেজে ভর্তি হন। তবে, ১৯০০ সালে সনদবিহীন অবস্থাতেই এখান থেকে চলে আসেন। এ সময়ে তিনি অনেকগুলো ক্রীড়ায় দক্ষতা প্রদর্শন করেন। ১৮৯৮ সালে অক্সফোর্ড বিশ্ববিদ্যালয়ের পক্ষে প্রথম-শ্রেণীর ক্রিকেটে অভিষেক ঘটে তার। মিডলসেক্সের অধিনায়ক এ. জে. ওয়েবের নির্বাচিত একাদশের বিপক্ষে খেলেন তিনি। ঐ মৌসুমে তিনি ব্যাটিংয়ে খুব কমই সফল হয়েছিলেন। ১৭ রান ছিল তার সর্বোচ্চ রান। তবে, বল হাতে তিনি অধিক সফলতা পান। অক্সফোর্ডের সদস্যরূপে দুইবার ইনিংসে পাঁচ উইকেট পান। ফলশ্রুতিতে ক্রিকেটে ব্লু লাভ করেন তিনি। বিশ্ববিদ্যালয়ের খেলায় মনোনীত হয়ে তিনি অপরাজিত ৫৪* রান তুলেন যা ঐ মৌসুমে তার সর্বোচ্চ সংগ্রহ ছিল। পরবর্তীতে তিনি মিডলসেক্সের পক্ষে দুই খেলায় অংশ নেন। কিন্তু নিজেকে মেলে ধরতে পারেননি। ১৭ রান তুলেন ও কোন উইকেট পাননি। ১৮৯৮ সালে সকল প্রথম-শ্রেণীর ক্রিকেটে ১৪.০০ গড়ে ১৬৮ রান তুলেন ও ১৮.৭০ গড়ে ৩০ উইকেট পান। মৌসুম শেষে প্লাম ওয়ার্নারের নেতৃত্বাধীন দলের সদস্যরূপে যোগ দেন ও আমেরিকা সফরে বের হন। ঐ সফরে বোলার হিসেবে সফলতা দেখান।
১৮৯৯ সালে অক্সফোর্ডের পক্ষে তার রেকর্ডের উত্তরণ ঘটান। বিশ্ববিদ্যালয়ের খেলার পূর্বে দুইটি অর্ধ-শতক ও তিনবার পাঁচ উইকেট পান। কেমব্রিজের বিপক্ষে ব্যাট হাতে ব্যর্থ হলেও প্রথম ইনিংসে ৭/৮৯ পান। তার এ সাফল্যে দল নির্বাচকমণ্ডলী জেন্টলম্যানের বিপক্ষে প্লেয়ার্সের সদস্যরূপে খেলান। মর্যাদাজনক এ খেলায় অংশ নিয়ে তিনি কেবলমাত্র এক উইকেট লাভ করলেও মূল্যবান ৬১ রান তুলেন। মিডলসেক্সের পক্ষে তিনি আরও দুই খেলায় অংশ নেন। ঐ মৌসুমে সকল খেলায় অংশ নিয়ে ২৭.৯৩ গড়ে ৪১৯ রান ও ২২.৭২ গড়ে ৫৫ উইকেট পান।  মৌসুমের শেষদিকে আই জিঙ্গারি’র পক্ষে কয়েকটি প্রথম-শ্রেণীবিহীন খেলায় অংশ নেন। আয়ারল্যান্ডের বিপক্ষে ১৬ উইকেট পান। ফলশ্রুতিতে কে. এস. রঞ্জিতসিংজীর নেতৃত্বে আমেরিকা সফরে যান।
অক্সফোর্ডে অবস্থানকালে চূড়ান্ত মৌসুমে পরিসংখ্যানগতভাবে নিজের সেরা অবস্থানে ছিলেন। লন্ডন কাউন্টির বিপক্ষে প্রথমবারের মতো প্রথম-শ্রেণীর খেলায় সেঞ্চুরি করেন। সাসেক্সের বিপক্ষে নিজস্ব সেরা বোলিং পরিসংখ্যান গড়েন। দ্বিতীয় ইনিংসে ৯/৩১ সহ খেলায় ৬৫ রান দিয়ে ১৫ উইকেট তুলে নেন। ১৯০০ সালে বিশ্ববিদ্যালয়ের খেলায় অক্সফোর্ডে পক্ষে সর্বশেষবারের মতো অংশ নেন। খেলায় তিনি ৪২ ও ২৩ রান তুলেন। মৌসুমের বাদ-বাকী সময়ে মিডলসেক্সের পক্ষে খেলেন। লিচেস্টারশায়ারের বিপক্ষে দ্বিতীয় খেলায় উভয় ইনিংসে সেঞ্চুরি করার দূর্লভ কৃতিত্বের অংশীদার হন। প্রথম ইনিংসে ১১০ মিনিটে ১৩৬ ও দ্বিতীয় ইনিংসে ১৭০ মিনিটে ১৩৯ রান তুলেন। এছাড়াও মিডলসেক্সের পক্ষে আরও তিনটি অর্ধ-শতকসহ এক ইনিংসে একবার পাঁচ উইকেট পান। তবে তুলনামূলকভাবে কম বোলিং করতে থাকেন। কেবলমাত্র একবারই এক ইনিংসে ১৩ ওভারের বেশি বোলিং করতে দেখা যায় তাকে। ঐ মৌসুমের সকল প্রথম-শ্রেণীর খেলায় বোসানকুয়েত ৩৪.২০ গড়ে ১,০২৬ রান ও ২৩.২০ গড়ে ৫০ উইকেট সংগ্রহ করেন।
অক্সফোর্ডের পক্ষে সকল খেলায় অংশ নিয়ে বোসানকুয়েত ২৫.০৩ গড়ে ৮০১ রান তুলেন ও ১৯.৪৯ গড়ে ১১২ উইকেট পান। অন্যান্য খেলার মধ্যে গোলক নিক্ষেপ ও বিলিয়ার্ডে অংশ নিয়ে অর্ধ-ব্লু লাভ করেন। এছাড়াও আইস হকিতেও অংশ নেন তিনি।
নিউজিল্যান্ড সফর
১৯০২-০৩ মৌসুমের শীতকালে লর্ড হকের দলের সদস্যরূপে আরও একটি সফরে যান। এবার দলটি ওয়ার্নারের নেতৃত্বে নিউজিল্যান্ড ও অস্ট্রেলিয়া সফরে যায়। নিউজিল্যান্ডে তিনি নিউজিল্যান্ড প্রতিনিধিত্বকারী দলের বিপক্ষে দুই খেলায় অংশ নেন। একটি অর্ধ-শতক সহযোগে ১৮.৫০ গড়ে ১৪৮ রান তুলেন। তন্মধ্যে সাউথ আইল্যান্ডের বিপক্ষে ৮২ রান সংগ্রহ করেন। এছাড়াও, তিনি ২২.৬১ গড়ে ১৮ উইকেট পান। তার বোলিংয়ের ধরন অনেকের কাছেই বেশ মনোযোগের কেন্দ্রবিন্দুতে পরিণত হয়। ১৮৭৭ সালে অস্ট্রেলিয়ার পক্ষে প্রথম টেস্ট খেলায় অংশগ্রহণকারী চার্লস ব্যানারম্যান একটি খেলায় আম্পায়ারিত্ব করেন। ওয়ার্নারকে তিনি বলেন যে, অস্ট্রেলিয়া সফরে পরবর্তী দলে বোসানকুয়েতের অংশগ্রহণ যেন নিশ্চিতরূপে থাকে। এ সফরটি আরও একটি ঘটনার কারণে স্মরণীয় হয়ে আছে। ক্যান্টারবারি উইজার্ডসের বিপক্ষে প্রথম ইনিংসে শুরুতে উইকেট পান। কিন্তু পরবর্তীতে তার বোলিং দূর্বলতর হতে থাকে।
আব্দুর রাজ্জাক (টাঙ্গাইলের রাজনীতিবিদ)
আব্দুর রাজ্জাক (জন্ম ১ ফেব্রুয়ারি ১৯৫০) হলেন একজন বাংলাদেশি কৃষিবিদ ও রাজনীতিবিদ। তিনি ২০০১, ২০০৮, ২০১৪ এবং ২০১৮ সালের জাতীয় সংসদ নির্বাচনে বাংলাদেশ আওয়ামী লীগের মনোনয়নে টাংগাইল-১ আসন থেকে সংসদ সদস্য নির্বাচিত হন। তিনি ২০০৯ সাল থেকে ২০১২ সাল পর্যন্ত বাংলাদেশের তৎকালীন খাদ্য ও দুর্যোগ ব্যবস্থাপনা মন্ত্রণালয়ের মন্ত্রী এবং পরবর্তীতে ২০১২ সালের ১৩ সেপ্টেম্বর থেকে ২০১৪ সালের জানুয়ারি পর্যন্ত খাদ্য মন্ত্রণালয়ের মন্ত্রী ছিলেন। ২০১৯ সালের ৭ জানুয়ারি থেকে হাসিনার চতুর্থ মন্ত্রিসভায় তিনি কৃষি মন্ত্রণালয়ের মন্ত্রী হিসেবে দায়িত্ব পালন করছেন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।
বার্নার্ড বোসানকুয়েত
অস্ট্রেলিয়া সফর
অস্ট্রেলিয়ায় বোসানকুয়েত তিনটি রাজ্যদলের বিপক্ষে খেলেন। ৩৩.৬০ গড়ে ১৬৮ রান করেন। বোলার হিসেবে ৪২.৭৫ গড়ে আট উইকেট পান তিনি। নিউ সাউথ ওয়েলসের ৪৬৩ রানের মধ্যে তার বোলিং অবদান ছিল ৬/১৫৩। তন্মধ্যে তিনি অস্ট্রেলিয়ার তথা ঐ সময়ে বিশ্বের অন্যতম সেরা ব্যাটসম্যান ভিক্টর ট্রাম্পারেরও উইকেট পান। বোসানকুয়েত দুইটি লেগ ব্রেক ছোঁড়ার পর গুগলি বোলিং করে এ সাফল্য পান। পরবর্তীতে এ সম্বন্ধে তিনি বলেন যে, অস্ট্রেলিয়ায় তিনি এ ধরনের বোলিং প্রথম করেন যাতে ট্রাম্পার বোল্ড হন। অনেক ক্রিকেটবোদ্ধাদেরকে শক্ত পিচেও তার এ ধরনের গুগলি বোলিংয়ে সাফল্যের প্রেক্ষিতে বেশ বিস্ময়ের জন্ম দেয়। ওয়ার্নার বোসানকুয়েতের বোলিংয়ে বিস্ময়ের কারণের কথা জানান।
সেং-গে-র্গ্যাল-পো
সেং-গে-র্গ্যাল-পো (১২৮৯-১৩২৬) তিব্বতের রালুং বৌদ্ধবিহারের সপ্তম প্রধান ছিলেন। 'ব্রুগ-পা-ব্কা'-ব্র্গ্যুদ বৌদ্ধ ধর্মীয় গোষ্ঠীর ঐতিহ্যে প্রচলিত ম্ন্যাম-মেদ-সেং-গে-দ্গু  বা নয় অতুলনীয় সিংহের মধ্যে তাকে ষষ্ঠ সিংহ হিসেবে পরিগণিত করা হয়।
বার্নার্ড বোসানকুয়েত
অস্ট্রেলিয়া সফর
অস্ট্রেলিয়ার বিপক্ষে বোসানকুয়েত সিরিজের প্রথম টেস্টে অংশ নেন ও ইংল্যান্ডের পক্ষে তার টেস্ট অভিষেকের কথা জানান দেন। শুরুতে দূর্বলভাবে ব্যাটিং করে অস্ট্রেলিয়া ২৮৫ রান তুলতে সমর্থ হয়। গুগলিতে ওয়ারউইক আর্মস্ট্রং ও সিড গ্রিগরিকে আউট করে ১৩ ওভারে ২/৫২ লাভ করেন। ব্যাটহাতে তিনি একটিমাত্র রান তুলেন। তাস্বত্ত্বেও দল ৫৭৭ তুলে। দ্বিতীয় ইনিংসে ২৩ ওভার বোলিং করে ১/১০০ পান। ইংরেজ বোলাররা অস্ট্রেলীয় ব্যাটসম্যানদের কাছ থেকে বাঁধার কারণ হয়ে দাঁড়ায়। ভিক্টর ট্রাম্পার অপরাজিত থাকেন ১৮৫ রানে ও দল ৪৮৫ রান তুলে। বোসানকুয়েতের বলে মন্টি নোবেল স্ট্যাম্পড হন। ওয়ার্নার পরবর্তীতে লিখেন যে, তিনি বল হাতে বেশ সফলতা পান, গুগলিতে ট্রাম্পারকে বিভ্রান্ত করেন ও অন্যদের সমস্যার কারণ হয়ে দাঁড়ান। ইংল্যান্ডের জয়ের জন্য ১৯৪ রানের লক্ষ্যমাত্রা আসে। দলের ১৩ রানের জয়ের প্রয়োজন থাকাবস্থায় বোসানকুয়েত মাঠে নামেন। জয়সূচক রান আসার পূর্বে বোসানকুয়েত এক রান তুলেন। হাতের আঘাতের কারণে দ্বিতীয় টেস্টে অনুপস্থিতি থাকেন তিনি। সিরিজে ২-০ ব্যবধানে এগিয়ে থাকাবস্থায় তৃতীয় টেস্টে মাঠে ফিরে আসেন তিনি। চমৎকার ব্যাটিং উপযোগী পিচে অস্ট্রেলিয়ার ৩৮৮ রানের মধ্যে বোসানকুয়েত ৩/৯৫ পান। কোন ব্যাটসম্যানই তার গুগলিতে স্বাচ্ছন্দ্যবোধ করেননি। জবাবে ইংল্যান্ড মাঠে নামে। বোসানকুয়েত ১০ রানে আউট হন। দূর্বলতর শট মারতে গিয়ে তিনি আউট হন ও দলীয় সংগ্রহ ২৪৫ রানে থেমে যায়। অস্ট্রেলিয়ার দ্বিতীয় ইনিংসে শুরুতে বোসানকুয়েত দূর্বলমানের বোলিং করেন। তৃতীয় দিনের খেলার শেষদিকে ফুল টস ও লং হপ মারেন। পরদিন সকালে তার বোলিংয়ের উত্তরণ দেখা যায়। গুড লেন্থের বলগুলো দিয়ে চমৎকার স্পেল সম্পন্ন করেন। সাত ওভারে ২৩ রান দিয়ে ৪ উইকেট পান। আবারও তার গুগলিতে সমস্যার কারণ হয়ে দাঁড়ান। ঐ ইনিংসে তিনি ৪/৭৩ পান। তবে, ব্যাট হাতে ব্যর্থ হন। দ্বিতীয় ইনিংসে ১০ রান করেন যাতে ইংল্যান্ড দল বিশাল ব্যবধানে পরাজিত হয়।
সেং-গে-র্গ্যাল-পো
সংক্ষিপ্ত জীবনী
সেং-গে-র্গ্যাল-পো ১২৮৯ খ্রিষ্টাব্দে জন্মগ্রহণ করেন। তিনি স্পোস-স্ক্যা-পা-সেং-গে-রিন-ছেন নামক রালুং বৌদ্ধবিহারের পঞ্চম প্রধানের পুত্র ছিলেন। তিনি তার পিতার নিকট বিনয়, মধ্যমক, ব্লো-স্ব্যোং, লাম-রিম, বোধিসত্ত্বচর্যাবতার, শিক্ষাসমুচ্চয়, কালচক্র প্রভৃতি বিভিন্ন বিষয় সম্বন্ধে অধ্যয়ন করেন। ১৩১৩ খ্রিষ্টাব্দে তিনি রালুং বৌদ্ধবিহারে মন্দির স্থাপন করেন এবং পরবর্তী তেরো বছর ঐ বিহারের সপ্তম প্রধান হিসাবে নির্বাচিত হন।
আব্দুর রাজ্জাক (টাঙ্গাইলের রাজনীতিবিদ)
প্রাথমিক ও কর্মজীবন
আব্দুর রাজ্জাক ১৯৫০ সালের ১ ফেব্রুয়ারি টাংগাইল জেলার ধনবাড়ী উপজেলার মুশুদ্দি গ্রামে জন্মগ্রহণ করেন। তার পিতার নাম জালাল উদ্দিন এবং মাতার নাম রেজিয়া খাতুন। ১৯৭১ সালে তিনি বাংলাদেশ কৃষি বিশ্ববিদ্যালয় থেকে স্নাতক এবং ১৯৭২ সালে একই বিশ্ববিদ্যালয় থেকে স্নাতকোত্তর ডিগ্রী অর্জন করেন। ১৯৮২ সালে যুক্তরাষ্ট্রের পারডু বিশ্ববিদ্যালয় থেকে তিনি পিএইচডি অর্জন করেন। যুক্তরাষ্ট্রের পর তিনি যুক্তরাজ্যের অ্যাঞ্জেলিয়া বিশ্ববিদ্যালয়েও পড়ালেখা করেছেন। বাংলাদেশে ফার্মিং সিস্টেম রিসার্চ ও স্থায়ী গ্রামীণ কৃষি উন্নয়ন বিষয়ে তিনি অন্যতম একজন বিশেষজ্ঞ।
বার্নার্ড বোসানকুয়েত
অস্ট্রেলিয়া সফর
চতুর্থ টেস্টে সিরিজের জন্য অত্যন্ত গুরুত্বপূর্ণ ছিল। ইংল্যান্ডের ২৪৯ রানের মধ্যে বোসানকুয়েতের অবদান ছিল ১২ রান যা প্রথম দিনের শেষ বল ছিল। জবাবে অস্ট্রেলিয়ার সংগ্রহ ১৩১। বোসানকুয়েত মাত্র দুই ওভার বোলিং করার সুযোগ পান। দ্বিতীয় ইনিংসেও তিনি ব্যাট হাতে সফলকাম হননি। মাত্র সাত রান তুলেন ও ইংল্যান্ড ২১০ রানে গুটিয়ে যায়। ৩২৯ রানের জয়ের লক্ষ্যমাত্রায় ওয়ার্নার বিশ্বাস করতেন যে, অস্ট্রেলীয় ব্যাটসম্যানেরা এ লক্ষ্য অর্জনে সমর্থ হবে। ক্লেম হিল ও সিড গ্রিগরির উইকেট পান তিনি। এরপর আরও চার উইকেট পান। এক পর্যায়ে তিনি ১২ রানে ৫ উইকেট দখল করেন। ইনিংসে তার বোলিং ছিল ৬/৫১। ইংল্যান্ড দল ১৫৭ রানে জয় পায় ও সিরিজ না হারার নিশ্চয়তা প্রদান করে। এক খেলা বাকী থাকতেই ইংল্যান্ড ৩-১ ব্যবধানে এগিয়ে যায়। শেষ টেস্টে বোলিং সহায়ক পিচে অস্ট্রেলিয়া স্বান্তনাসূচক জয় পায়। খেলায় বোসানকুয়েত ২০ রান ও চার ওভার বোলিং করে কোন উইকেট পাননি। সফরের চূড়ান্ত খেলায় প্রথম ইনিংসে ২২ ও ৩/৭০ পান। তন্মধ্যে একটি উইকেট পেয়েছেন ওয়াইড বলকে তিনবার বাউন্স মেরে যা উইকেট-রক্ষকের হাতে ক্যাচে পরিণত হয়। সফরের সকল প্রথম-শ্রেণীর খেলায় অংশ নিয়ে ৩৬.৬৮ গড়ে ৫৮৭ রান ও ২৭.২৭ গড়ে ৩৭ উইকেট পান। টেস্ট খেলাগুলোয় ২৫.১৮ গড়ে ১৬ উইকেট ও ৮.৮৫ গড় ৬২ রান তুলেছেন তিনি। তন্মধ্যে, সর্বোচ্চ ছিল ১৬।  দেশে ফিরে আসার পর সফরের বিষয়ে উইজডেনে নিবন্ধ লেখেন। উইজডেনে প্রকাশিত প্রধান প্রতিবেদনে লেখা হয়: গড় দিয়ে বোসানকুয়েতের মূল্যায়ন চলে না। প্রত্যেকেই জানেন যে, জীবিত বোলারদের মধ্যে তিনি সর্বাপেক্ষা অধিক রান দিয়ে থাকেন। তুঙ্গে থেকেও সকলেই ধারণা করেছিলেন যে, অন্যান্য বোলারের তুলনায় অস্ট্রেলিয়ার ব্যাটিং সহায়ক পিচে তাকে আরও ভোগান্তির কবলে পড়তে হবে। ক্লিমেন্ট হিল মন্তব্য করেন যে, যে-কোন যোগ্যতার বিচারে একাদশে তার উপস্থিতি রাবার জয়ে সহায়ক হবে।
আব্দুর রাজ্জাক (টাঙ্গাইলের রাজনীতিবিদ)
প্রাথমিক ও কর্মজীবন
রাজ্জাক, বাংলাদেশ কৃষি উন্নয়ন কর্পোরেশনে (বিএডিসি) একজন বৈজ্ঞানীক কর্মকর্তা হিসেবে যোগদানের মাধ্যমে তার কর্মজীবন শুরু করেন এবং ২০০১ সালে বাংলাদেশ কৃষি গবেষণা পরিষদের প্রধান বৈজ্ঞানীক কর্মকর্তা হিসেবে চাকুরীজীবন শেষ করেন।
বার্নার্ড বোসানকুয়েত
১৯০৪ মৌসুম
পূর্ববর্তী মৌসুমে চমৎকার ক্রীড়াশৈলীর উপস্থাপনার কারণে উইজডেন কর্তৃক তিনি অন্যতম বর্ষসেরা ক্রিকেটার মনোনীত হন। এ প্রসঙ্গে উইজডেন মন্তব্য করে যে, চমৎকার ব্যাটিং উপযোগী পিচেও শক্তিধর দলের বিপক্ষে তার ন্যায় অন্য কোন বোলার সহায়তা পাননি। কোন ব্যাটসম্যানই তিনি কীভাবে গুগলি বোলিং করেন তার রহস্য খুঁজে পাননি। অধিকন্তু, তিনি শীর্ষসারির বোলারদের তুলনায় খুব কমই খারাপ বল ছুঁড়েছেন।
আব্দুর রাজ্জাক (টাঙ্গাইলের রাজনীতিবিদ)
রাজনৈতিক জীবন
রাজ্জাক ছাত্রজীবনে রাজনীতিতে জড়িত হন। ২০০১ সালে কর্মজীবন শেষ করে প্রথমবারের মত সংসদ সদস্য নির্বাচিত হন। এ সময় তিনি আওয়ামী লীগের কেন্দ্রীয় কমিটির কৃষি ও সমবায় বিষয়ক সম্পাদক হিসেবে দায়িত্ব পালন করেন।
বার্নার্ড বোসানকুয়েত
১৯০৫ মৌসুম
১৯০৫ সালে অস্ট্রেলীয়রা ইংল্যান্ড সফরে আসে। প্রথম টেস্ট শুরুর পূর্বে বোসানকুয়েত মাত্র তিনটি খেলায় অংশ নিয়েছিলেন। নটিংহ্যামশায়ারের বিপক্ষে ৯৩ রান তুলেন। সাসেক্সের বিপক্ষে উভয় ইনিংসে শতরান করেন যা তার খেলোয়াড়ী জীবনের দ্বিতীয় ছিল। প্রথম ইনিংসে সেঞ্চুরি করতে ১০৫ মিনিট ও দ্বিতীয়টিতে ৭৫ মিনিট খরচ করেন তিনি। মিডলসেক্সের বিপক্ষে দ্বিতীয় ইনিংসে ৮/৫৩ ও খেলায় ১১ উইকেট সংগ্রহ করেন। প্রথম-শ্রেণীর ক্রিকেটে প্রথম খেলোয়াড় হিসেবে একই খেলায় উভয় ইনিংসে সেঞ্চুরিসহ ১০ উইকেট পান। ২০১৫ সাল পর্যন্ত আরও দুইজন খেলোয়াড় এ অর্জনের সাথে নিজেকে জড়িয়ে রেখেছেন।
দুইটি কাউন্টি খেলায় অংশ নেন তিনি। ব্যাট কিংবা বল হাতে খুব কম সফলতা পেলেও দ্বিতীয় টেস্ট খেলার জন্য মনোনীত হন বার্নার্ড বোসানকুয়েত। দুই ইনিংসে তিনি মাত্র ছয় ও অপরাজিত চার রান করেন এবং একমাত্র ইনিংসটিতে কোন বোলিং করেননি। সিরিজের তৃতীয় টেস্টের পূর্বে কেন্টের বিপক্ষে মিডলসেক্সের সদস্যরূপে একটি খেলায় অংশ নিয়ে ১১ উইকেট পান। তৃতীয় টেস্টে ২০ ও অপরাজিত ২২ রান এবং খেলায় একটি উইকেট সংগ্রহ করেন তিনি। এটিই সিরিজের শেষ টেস্টে তার অংশগ্রহণ ছিল। চূড়ান্ত দুই টেস্টে দল থেকে বাদ দেয়া হয় তাকে। উইজডেন মন্তব্য করে যে, বোসানকুয়েত পুরোপুরি হতাশাজনক ফলাফল করেছেন। এছাড়াও অ্যালমেনাক প্রথম টেস্টের বিষয়ে আলোকপাত করে। প্রথম প্রয়াসেই তিনি ইংল্যান্ডের পক্ষে পুরো মৌসুমে খেলা নিশ্চিত করার ব্যবস্থা রেখেছিলেন। কিন্তু, তিনি তার ক্রীড়াশৈলী ধরে রাখতে পারেননি। ফলশ্রুতিতে, লিডসের পর প্রথম একাদশ থেকে তাকে দলের বাইরে রাখা হয়। ইংল্যান্ডের পক্ষে সাত খেলায় অংশ নিয়ে ১৩.৩৬ গড়ে ১৪৭ রান তুলেন ও ২৪.১৬ গড়ে ২৫ উইকেট তুলে নেন।
আব্দুর রাজ্জাক (টাঙ্গাইলের রাজনীতিবিদ)
রাজনৈতিক জীবন
২০০৯ সাল থেকে ২০১২ সাল পর্যন্ত তিনি বাংলাদেশের তৎকালীন খাদ্য ও দুর্যোগ ব্যবস্থাপনা মন্ত্রণালয়ের মন্ত্রী হিসেবে দায়িত্ব পালন করেন। ২০১২ সালের ১৩ সেপ্টেম্বর এ মন্ত্রণালয়কে ভাগ করে খাদ্য মন্ত্রণালয় এবং দুর্যোগ ব্যবস্থাপনা ও ত্রাণ মন্ত্রণালয় নামে পৃথক দুটি মন্ত্রণালয় তৈরির পর তিনি খাদ্য মন্ত্রণালয়ের দায়িত্ব গ্রহণ করেন। ২০১৪ সালের জানুয়ারি পর্যন্ত তিনি মন্ত্রী হিসেবে দায়িত্ব পালন করেন। ২০১৪ সাল থেকে তিনি জাতীয় সংসদের ‘অর্থ মন্ত্রণালয় সংক্রান্ত সংসদীয় স্ট্যান্ডিং কমিটি’র চেয়ারম্যান হিসেবে দায়িত্ব পালন করছেন।
বার্নার্ড বোসানকুয়েত
১৯০৫ মৌসুম
মৌসুমের বাদ-বাকী সময়ে বোসানকুয়েত ইনিংসে তিনের বেশি উইকেট পাননি। তবে, এসেক্সের বিপক্ষে সেঞ্চুরি করেন ও অপর তিনটি অর্ধ-শতক হাঁকান। জেন্টলম্যানের সদস্যরূপে প্লেয়ার্সের বিপক্ষে ৩৮ ও ১৯ রান করেন। ১৭ ওভার বোলিং করলেও কোন উইকেট লাভে ব্যর্থ হন। ২০টি প্রথম-শ্রেণীর খেলায় ৩৭.৪৩ গড়ে ১,১৯৮ রান এবং ২৭.৭৭ গড়ে ৬৩ উইকেট পান। এই মৌসুম শেষে তিনি খুব কমই বোলিং করতেন। ১৯০৫ সালের পর আর গুগলি ছুঁড়তেন না। পরবর্তী আট মৌসুমের প্রথম-শ্রেণীর ক্রিকেটে মাত্র ২২ উইকেট পেয়েছিলেন। তবে, এ সময়ে তার ব্যাটিংয়ের প্রভূতঃ উত্তরণ দেখা যায়।
আব্দুর রাজ্জাক (টাঙ্গাইলের রাজনীতিবিদ)
রাজনৈতিক জীবন
২০১৬ সালে আব্দুর রাজ্জাক বাংলাদেশ আওয়ামী লীগের সভাপতিমণ্ডলীর সদস্য (সর্বোচ্চ নীতিনির্ধারণী কমিটি) নির্বাচিত হন। এছাড়া তিনি ২০১৮ সালের জাতীয় সংসদ নির্বাচন উপলক্ষে আওয়ামী লীগের নির্বাচনী পরিচালনার জন্য গঠিত নির্বাচন সংক্রান্ত পর্যবেক্ষক সমন্বয় উপকমিটির আহ্বায়ক ছিলেন।
বার্নার্ড বোসানকুয়েত
শেষদিকের বছরগুলোয়
thumb|250px|right|সেপ্টেম্বর, ১৯০৪ সালে [[Vanity Fair (British magazine)|ভ্যানিটি ফেয়ারে স্পাই (লেসলি ওয়ার্ড) অঙ্কিত বার্নার্ড বোসানকুয়েতের প্রতিকৃতি]] ১৯০৫ সালের পর ব্যবসায়িক দায়বদ্ধতার কারণে মাত্র কয়েকটি প্রথম-শ্রেণীর খেলায় তার অংশগ্রহণ ছিল। অল-রাউন্ডারের চেয়ে ব্যাটসম্যান হিসেবেই তিনি ভূমিকা রাখার চেষ্টা চালান। খুব কমই মিডলসেক্সের পক্ষে খেলেন। কোন অনুশীলনী বাদেই তিনি খেলায় অংশ নিতেন। ১৯০৬ সালে চার খেলায় অংশ নেন। সমারসেটের বিপক্ষে ৮৭ ও ১০১ রান তুলেন প্রথম খেলায় ও দ্বিতীয় খেলায় ইয়র্কশায়ারের বিপক্ষে ৫/৫১ পান। তৃতীয় খেলায় মিডলসেক্সের বিপক্ষেও দুইটি অর্ধ-শতক করে তার চমৎকার ক্রীড়াশৈলী অব্যাহত রাখেন। ফলশ্রুতিতে জেন্টলম্যানের সদস্যরূপে প্লেয়ার্সের বিপক্ষে খেলার জন্য মনোনীত হন তিনি। ঐ খেলায় তিনি বোলিং না করলেও প্রথম ইনিংসে ৫৬ রান করেন। সর্বমোট তিনি ৫১.৮৭ গড়ে ৪১৫ রান করেন ও ৪৬.০০ গড়ে আট উইকেট পান তিনি। পরের মৌসুমে মিডলসেক্সের পক্ষে ছয় খেলায় অংশ নেন। এ সময় তিনি দুই উইকেট, তিনটি অর্ধ-শতকসহ ৩৫.০০ গড়ে ৩৫৮ রান তুলেন। ১৯০৮ সালে বোসানকুয়েত আরও নিজেকে মেলে ধরেন। ৫৪.০৫ গড়ে ১,০৮১ রান তুলেন ও ব্যাটিং গড়ে প্রথম-শ্রেণীর খেলায় শীর্ষস্থানে থাকেন। সমারসেট ও ল্যাঙ্কাশায়ারের বিপক্ষে মিডলসেক্সের সদস্যরূপে সেঞ্চুরিসহ তিনটি অর্ধ-শতক করেন তিনি।  লর্ডসে জেন্টলম্যান বনাম প্লেয়ার্সের খেলায় দুইবার প্রতিনিধিত্ব করেন। মৌসুম শেষের উৎসবমুখর খেলায় অবশ্য অর্ধ-শতকের সন্ধান পাননি তিনি। তাস্বত্ত্বেও সেপ্টেম্বরে অন্য দুইটি উৎসবমুখর খেলায় সাউথের পক্ষে নর্থের বিপক্ষে অর্ধ-শতক পান ও কাউন্টি চ্যাম্পিয়নশীপের শিরোপা বিজয়ী ইয়র্কশায়ারের বিপক্ষে ইংল্যান্ড বহিঃএকাদশের সদস্যরূপে ২১৪ রান করেন যা তার খেলোয়াড়ী জীবনের সর্বোচ্চ ছিল। এছাড়াও ঐ মৌসুমে তিনি ২৯.০০ গড়ে ১২ উইকেট পান।
আব্দুর রাজ্জাক (টাঙ্গাইলের রাজনীতিবিদ)
পারিবারিক জীবন
জনাব রাজ্জাক ১৯৭৯ সালের ২৭ ডিসেম্বর ঢাকায় বিয়ে করেন। তাঁর স্ত্রী একজন শিক্ষক, তিনি ঢাকা’স্থ আবুজর গিফারী কলেজ এর অধ্যক্ষ হিসেবে অবসরগ্রহণ করেন। তাঁদের বড় সন্তান রেজওয়ান শাহরিয়ার সুমিত একজন বাংলাদেশী চলচ্চিত্র পরিচালক এবং চিত্রনাট্যকার। তার মেজো ছেলে একজন ব্যাংক কর্মকর্তা, বর্তমানে ডাচ বাংলা ব্যাংক এর সিনিয়র অফিসার হিসেবে কর্মরত। ছোট মেয়ে একজন তড়িৎ প্রকৌশলী এবং বর্তমানে ওয়াশিংটন ইউনিভার্সিটিতে বায়োমেডিক্যাল ইন্জিনিয়ারিং বিষয়ে স্নাতকোত্তর পড়াশোনা করছেন।
বার্নার্ড বোসানকুয়েত
শেষদিকের বছরগুলোয়
১৯১১ সালের পূর্ব-পর্যন্ত আর কোন প্রথম-শ্রেণীর ক্রিকেট খেলায় অংশগ্রহণ করেননি বোসানকুয়েত। ১৯১১ মৌসুমের শেষদিকে স্কারবোরা উৎসবের শেষ দুই খেলায় অংশ নেন তিনি। প্রথম খেলাটিতে প্লেয়ার্সের বিপক্ষে জেন্টলম্যানের সদস্যরূপে ৭৫ মিনিটে সেঞ্চুরি তুলে নেন। তন্মধ্যে, সিডনি বার্নসের বোলিং আক্রমণ মোকাবেলা করেন তিনি।. ১৯১২ সালে মিডলসেক্সের পক্ষে খেলেন ও অস্ট্রেলিয়ার বিপক্ষে খেলার জন্য মনোনীত হলেও ব্যাট বা বল কোনটিতেই অংশগ্রহণের সুযোগ হয়নি তার। এরপর আগস্ট ও সেপ্টেম্বরে তিনটি প্রদর্শনী খেলায় অংশ নেন। ১৯১৩ সালে দুইটি খেলায় অংশ নেন। এল. রবিনসন একাদশের পক্ষে কেমব্রিজ বিশ্ববিদ্যালয়ের বিপক্ষে দুইটি অর্ধ-শতক করেন। মৌসুমের শেষদিকে তৃতীয় অর্ধ-শতকটি হাঁকান। ১৯১৪ সালে ফ্রাঙ্ক টার‌্যান্টের আর্থিক সুবিধার খেলায় মিডলসেক্সের সদস্যরূপে হ্যাম্পশায়ারের বিপক্ষে খেলেন ও এল. রবিনসন একাদশের পক্ষে অক্সফোর্ড বিশ্ববিদ্যালয়ের মুখোমুখি হন। প্রথম বিশ্বযুদ্ধ শেষে ১৯১৯ মৌসুমে সাত খেলায় অংশ নেন। মিডলসেক্সের পক্ষে ছয়টিতে অংশ নিয়ে ২৭.৯১ গড়ে তিনটি অর্ধ-শতকসহ ৩৩৫ রান তুলেন। এরপর প্রথম-শ্রেণীর ক্রিকেটে তাকে আর দেখা যায়নি। ২১ শতকসহ ৩৩.৪১ গড়ে ১১,৬৯৬ রান তুলে খেলোয়াড়ী জীবন শেষ করেন তিনি। বল হাতে ২৩.৮০ গড়ে ৬২৯ উইকেট পান। এরপরও তিনি ক্লাব পর্যায়ের ক্রিকেটে খেলা চালিয়ে যেতে থাকেন।
লেগ ব্রেক বোলার হবার পর বোসানকুয়েত বলকে খুবই ধীরগতিতে ডেলিভারি করতেন ও দেখতে তেমন বিপজ্জ্বনক ছিল না। তবে লেগ ব্রেক বোলিংয়ে অংশগ্রহণকালীন অফ ব্রেকের দিকে বল ফেলে বিশ্বের সেরা ব্যাটসম্যানকে বিভ্রান্তের দিকে নিয়ে যেতেন ও এই গুগলি বলকে সম্পূর্ণভাবেই বল ডেলিভারির নতুন ধরনরূপে স্বীকৃতি দেয়া হয়। এ প্রক্রিয়াটি অর্জনে বল অবমুক্ত করার পূর্ব-পর্যন্ত তার কব্জিতে থাকতো। এ বৈসাদৃশ্যমূলক বোলিংয়ের কার্যকারিতা গুড লেন্থ বোলিংয়ে বেশ কয়েকবার প্রকাশ পায়। তবে, তিনি কখনো বিশ্বস্ত বোলার হিসেবে স্বীকৃতি পাননি। অন্যদিকে অনেকবার তিনি দীর্ঘ লম্ফ দিয়ে বোলিং করতেন ও ফুল টস দিয়ে খুব সহজেই রান প্রদান করতেন। ওয়ার্নার বোসানকুয়েত সম্পর্কে মন্তব্য করেন যে, তিনি বিশ্বের অন্যতম বাজে সেরা বোলার।
ব্যক্তিগত জীবন
প্রথম বিশ্বযুদ্ধকালীন সময় বোসানকুয়েত রয়্যাল ফ্লাইং কোরে লেফট্যানেন্ট হিসেবে দায়িত্ব পালন করেছেন। ব্যক্তিগত জীবনে বিবাহিত ছিলেন। ৫ এপ্রিল, ১৯২৪ তারিখে জনৈক সংসদ সদস্যের কন্যা মেরি জ্যানেট কেনেডি-জোন্সের সাথে পরিণয়সূত্রে আবদ্ধ হন। তাদের সংসারে এক পুত্র রেজিনাল্ড বোসানকুয়েত জন্মগ্রহণ করে ও পরবর্তীকালে টেলিভিশনে সংবাদপাঠক হিসেবে খ্যাতি অর্জন করে। পিতার মৃত্যুর পর বোসানকুয়েত মিডলসেক্সের পৈত্রিক ভিটাবাড়ী বিক্রয় করে সারের ওয়াইকহার্স্ট ফার্মে স্থানান্তরিত হন। সেখানেই ১২ অক্টোবর, ১৯৩৬ তারিখে ৫৮ বছর বয়সে সারের ইউহার্স্ট এলাকার ওয়াইকহার্স্টে তার দেহাবসান ঘটে। মৃত্যুকালে তিনি £২,২৭৬ পাউন্ড মূল্যমানের সম্পত্তি রেখে যান।
গুগলি বোলিং আবিষ্কারের পূর্বে অপ্রত্যাশিত বিষয় ছিল। শুরুতে গুগলিকে নিচুমূখী হাতের বোলিং কৌশল হিসেবে আখ্যায়িত করা হতো। একবার নটিংহ্যামশায়ারের ব্যাটসম্যান উইলিয়াম গান স্ট্যাম্প ছেড়ে পিচে দৌড়ে এসে বোসানকুয়েতের একটি বল থামিয়ে দেবার চেষ্টা করেন। গানের দলীয় সঙ্গী আর্থার শ্রিউসবারি বোসানকুয়েতের বোলিংকে অখেলোয়াড়ীসূলভ হিসেবে আপত্তি উত্থাপন করেন। একবার গুগলিকে অবৈধ ঘোষণা করা হবে না কেন, এর বিপরীতে বোসানকুয়েত জবাব দিয়েছিলেন যে, তা হতে পারে না, এটি অমর। অনেক বছর ধরে অস্ট্রেলিয়ায় গুগলিকে বোসি নামে ডাকা হতো।
অশোক কুমার সরকার
জীবনী
প্রফুল্ল কুমার সরকার ও নির্ঝরিনী সরকারের পুত্র অশোক সরকার কলকাতার স্কটিশ চার্চ কলেজ থেকে স্নাতক পাশ করেন। ১৯৫৭ সালে তিনি দেশ পত্রিকা সম্পাদক ও আনন্দবাজা পত্রিকা গোষ্ঠীর প্রধান হন। পিতার মৃত্যুর পর আনন্দবাজার পত্রিকার প্রধান সম্পাদকের দায়িত্ব নেন তিনি। ১৯৬৮-৮৩ এই দীর্ঘ সময় সম্পাদনার কাজে যুক্ত ছিলেন। আনন্দবাজার পত্রিকা ছাপার কাজে অশোক কুমার সরকার প্রথম অফসেট প্রিন্টিং ব্যবস্থা চালু করেছিলেন। ১৯৮৩ সালে কলকাতা বইমেলা চলাকালীন মেলার ভেতরে ভাষণ দেওয়ার সময় হৃদরোগে আক্রান্ত হয়ে মারা যান তিনি। তার জ্যেষ্ঠপুত্র অভীক সরকার আনন্দবাজার পত্রিকা গোষ্ঠীর প্রধান হন ১৯৮৩ খ্রিস্টাব্দের ১৭ ই ফেব্রুয়ারি। ২০১৬ খ্রিস্টাব্দের তিনি ২৩শে জুন সম্পাদকের পদ ছেড়ে দিয়ে 'এডিটর ইমেরিটাস'হন।
দ্বিতীয় মহম্মদ শের খান
সংক্ষিপ্ত জীবনী
দ্বিতীয় মহম্মদ শের খান রাধনপুরের সপ্তম নবাব মহম্মদ বিসমিল্লাহ খানের জ্যেষ্ঠ পুত্র ছিলেন। ১৮৯৫ খ্রিষ্টাব্দের ২০শে ডিসেম্বর পিতার মৃত্যু হলে তিনি নাবালক অবস্থায় সিংহাসনলাভ করেন। ব্রিটিশসরকারের পক্ষ থেকে বেশ কয়েকজন আধিকারিকে এই সময় রাজপ্রতিনিধি হিসেবে রাজ্যশাসন করে। ১৮৯৫ খ্রিষ্টাব্দের ডিসেম্বর থেকে ১৮৯৬ খ্রিষ্টাব্দের এপ্রিল মাস পর্যন্ত ডব্লিউ. বীল, ১৮৯৬ খ্রিষ্টাব্দের এপ্রিল থেকে ১৯০০ খ্রিষ্টাব্দের জুলাই মাস পর্যন্ত ম্যালকম থমাস লাইড, ১৯০০ খ্রিষ্টাব্দের জুলাই মাস থেকে ১৯০১ খ্রিষ্টাব্দের ডিসেম্বর মাস পর্যন্ত জর্জ ব্রুডরিক ও'ডোনেল, ১৯০১ খ্রিষ্টাব্দের ডিসেম্বর মাস থেকে ১৯০৩ খ্রিষ্টাব্দের আগস্ট মাস পর্যন্ত ফ্রেডরিক উইলিয়াম ওডহাইস এবং ১৯০৩ খ্রিষ্টাব্দের আগস্ট মাস থেকে ১৯০৭ খ্রিষ্টাব্দের এপ্রিল পর্যন্ত নর্মান সিনক্লেয়ার কগহিল ব্রিটিশ রাজপ্রতিনিধি রূপে রাজ্যশাসন করেন। ১৯০৩ খ্রিষ্টাব্দে দ্বিতীয় মহম্মদ শের খানকে দিল্লি দরবার স্বর্ণ পদক প্রদান করা হয়। ১৯০৭ খ্রিষ্টাব্দের ১৩ই এপ্রিল তিনি পূর্ণ শাসনক্ষমতা লাভ করেন। তিনি রাজ্যে বিনামূল্যে শিক্ষার প্রচলন করেন এবং গোহত্যা নিষিদ্ধ করেন। কলম্বো থেকে অস্ট্রেলিয়া যাওয়ার সমদ্রযাত্রার সময় ১৯১০ খ্রিষ্টাব্দের ২৫শে ফেব্রুয়ারি তার মৃত্যু ঘটে।
নেতাজি সুভাষ বিদ্যানিকেতন
ইতিহাস
নেতাজী সুভাষ বিদ্যানিকেতন ১৯৪৮ সালে প্রতিষ্ঠিত হয়।  নেতাজি সুভাষ চন্দ্র বসুর ভাবাদর্শে নবীন ছাত্রদের নিঃস্বার্থ, নির্ভিক এবং স্বকীয়ভাবে গড়ে তুলতে বিদ্যালয় স্থাপনে ব্রতী হন পরিচালক মন্ডলীর  প্রথম সম্পাদক স্বর্গীয় গোপাল বল্লভ সাহা। বিদ্যালয়ের প্রথম প্রধানশিক্ষকের  দায়িত্ব নেন  শ্রী সতীনাথ ভরদ্বাজ। ভারত স্বাধীনের প্রাক্কালে ভারত ভাগের কারণে আগরতলায় চলে আসা পরিবারের ছেলে মেয়েরা এই বিদ্যালয়ে ভর্তি হয়। পরবর্তীকালে,এই বিদ্যালয় শিক্ষাবিদ শ্রী  হিরেন্দ্রনাথ নন্দীর নেতৃত্বে আরো বিকশিত হয়।   বিদ্যালয়টিকে একটি ছোট্ট প্রাথমিক বিদ্যালয় থেকে  উত্তর-পূর্ব ভারতের অন্যতম উচ্চশিক্ষার কেন্দ্রে পরিণত করার চেষ্টা করেছিলেন। শিক্ষার বিষয়ে অবদানের জন্য শ্রীযুক্ত নন্দীকে ভারতের রাষ্ট্রপতি স্বর্ণপদক প্রদান করেন। শ্রীযুক্ত নন্দী একজন নিষ্ঠাবান নেতাজি ভক্তও ছিলেন।
নেতাজি জয়ন্তী
প্রতি বছর মহাসমারহে বিদ্যালয়ে ২৩ জানুয়ারিতে নেতাজী সুভাষচন্দ্র বসুর জন্মদিন উদ্‌যাপন করা হয়। বিদ্যালয়ের ছাত্র ছাত্রীরা প্রভাত ফেরি এবং নানা অনুষ্ঠানের মধ্যদিয়ে সমারম্ভে এই দিনটি পালন করে। স্থানীয় জনগণও অনুষ্ঠানে যোগ দেন।
শিক্ষা
প্রথাগত বিজ্ঞান ইতিহাস সাহিত্যের শিক্ষার পাশাপাশি সাংস্কৃতিক অনুষ্ঠান, খেলাধুলা ও শরীরচর্চার দিকেও জোর দেওয়া হয়।
প্রতিষ্ঠা দিবস
৩ মার্চ বিদ্যালয়টির প্রতিষ্ঠা দিবস। সেই দিন বিদ্যালয়ের "সংস্কৃতি ভবনে" সাংস্কৃতিক অনুষ্ঠানের মধ্য দিয়ে পালন করা হয়।
এখনকার অবস্থা
বর্তমানে গৌতম চক্রবর্তী প্রধান শিক্ষক হিসাবে নিযুক্ত আছেন।
গুস্টাফ কিরশফ
গুস্টাফ রবার্ট কিরশফ (Gustav Robert Kirchhoff) একজন জার্মান পদার্থবিদ যিনি মৌলিক বৈদ্যুতিক সার্কিট সম্পর্কিত প্রাথমিক জ্ঞান, বর্ণালিবীক্ষণ যন্ত্র এবং উত্তপ্ত কৃষ্ণ বস্তুর বিকিরণ এবং নির্গমন ক্ষেত্রে অবদান রাখেন।
জীবন ও কর্ম
thumb|left|গুস্টাফ কিরকোফ (বামে) এবং [[রবার্ট বুনসেন (ডানে)]]
আরও পড়ুন
thumb|right|গুস্টাফ কিরকোফ এর সমাধি
পবন কুমার চামলিং
বর্তমানে চামলিং ভারতীয় প্রজাতন্ত্রের দীর্ঘতম মেয়াদে রাজ্যশাসনকারী মুখ্যমন্ত্রী। সিকিম ডেমোক্রেটিক ফ্রন্ট প্রতিষ্ঠার আগে ১৯৮৯ থেকে ১৯৯২ সাল পর্যন্ত তিনি নর বাহাদুর ভাণ্ডারীর ক্যাবিনেটে শিল্প, তথ্য ও জনসংযোগ মন্ত্রীর দায়িত্ব পালন করেছিলেন।
রাজনৈতিক কর্মজীবন
১৯৮২ সালে পবন কুমার চামলিং ইয়ানগং গ্রাম পঞ্চায়েতের প্রধান নির্বাচিত হন। এরপর ১৯৮৫ সালে তিনি প্রথম সিকিম বিধানসভায় নির্বাচিত হয়েছিলেন। ডামথাং বিধানসভা কেন্দ্র থেকে দ্বিতীয়বার নির্বাচিত হওয়ার পর ১৯৮৯ থেকে ১৯৯২ সাল পর্যন্ত নর বাহাদুর ভাণ্ডারীর ক্যাবিনেট শিল্প, তথ্য ও জনসংযোগ মন্ত্রীর দায়িত্ব পালন করেন। তারপর সিকিমে কিছুকাল রাজনৈতিক অস্থিরতার পর ১৯৯৩ সালের ৪ মে চামলিং সিকিম ডেমোক্রেটিক ফ্রন্ট প্রতিষ্ঠা করেন।
পশ্চিমবঙ্গের প্রাক্তন মুখ্যমন্ত্রী জ্যোতি বসু ছাড়া চামলিংই ভারতের একমাত্র মুখ্যমন্ত্রী যিনি একটানা পাঁচবার রাজ্যে সরকার গঠন করেছেন। তার দল সিকিম ডেমোক্রেটিক ফ্রন্ট ১৯৯৪, ১৯৯৯, ২০০৪, ২০০৯ ও ২০১৪ সালের সিকিম বিধানসভা নির্বাচনে জয় লাভ করে। ১৯৯৪ সালের বিধানসভা নির্বাচনেই প্রথম তার দল সিকিমে ক্ষমতায় আসীন হয়। উন্নয়নমূলক কাজকর্ম ও শান্তিরক্ষার জন্য সিকিমে তার জনপ্রিয়তা উত্তরোত্তর বৃদ্ধি পেতে থাকে। ২০০৯ সালের বিধানসভা নির্বাচনে তার দল সিকিম বিধানসভার ৩২টি আসনের সবগুলিতেই জয় লাভ করেছিল।
তথ্যসূত্র
দীর্ঘতম মেয়াদের ভারতীয় মুখ্যমন্ত্রী
ধরহারা রেলওয়ে স্টেশন
ধরহারা রেলওয়ে স্টেশন হল পূর্ব রেলওয়ে জোনের মালদা রেলওয়ে বিভাগের অধীনে সাহেবগঞ্জ লুপ লাইনের একটি রেলওয়ে স্টেশন। এটি ভারতের বিহার রাজ্যের মুঙ্গের জেলার ধরহারায় জামালপুর -কাজরা রোডের পাশে অবস্থিত।
সৌদি আরবের শাসকদের তালিকা
এটি আরব উপদ্বীপের রাজ্য সৌদি আরবের শাসকদের একটি তালিকা
রাস্পবিয়ান
রাস্পবিয়ান (Raspbian) রাস্পবেরি পাইয়ের জন্যে একটি ডেবিয়ান-ভিত্তিক গ্নু/লিনাক্স কম্পিউটার অপারেটিং সিস্টেম। রাস্পবিয়ানের বিভিন্ন সংস্করণ রয়েছে, যার মধ্যে আছে রাস্পবিয়ান স্ট্রেচ এবং রাস্পবিয়ান জেসি। ২০১৫ থেকে রাস্পবেরি পাই সিঙ্গল বোর্ড কম্পিউটারের জন্যে রাস্পবেরি পাই ফাউন্ডেশন কর্তৃক প্রদত্ত এটিই প্রাথমিক অপারেটিং সিস্টেম। রাস্পবিয়ান মাইক থম্পসন ও পিটার গ্রিন কর্তৃক একটি স্বকীয় প্রকল্প হিসেবে তৈরি হয়েছিলো। প্রাথমিক বিল্ড জুন ২০১২ সালে সম্পন্ন হয়। অপারেটিং সিস্টেমটি এখনও সক্রিয় উন্নয়নের অধীনে আছে। লো-পারফরমেন্স এআরএম সিপিইউর জন্যে রাস্পবিয়ান খুবই উচ্চমাত্রায় অপ্টিমাইজড।
রাস্পবিয়ান তার প্রধান ডেস্কটপ পরিবেশ হিসেবে অধুনা হালনাগাদ থেকে পিক্সেল ব্যবহার করছে। এটি পরিবর্তিত এলএক্সডিই ডেস্কটপ পরিবেশ ও ওপেনবক্স স্ট্যাকিং উইন্ডো ম্যানেজার সহিত গঠিত। এ ডিস্ট্রিবিউশনটি কম্পিউটার আলজেবরা প্রোগ্রাম ওলফ্র‍্যাম ম্যাথমেটিকা এবং মাইনক্রাফট পাই নামে মাইনক্রাফটের একটি সংস্করণের সাথে আসে, একই সাথে ক্রোমিয়ামের হালকা একটি সংস্করণও থাকে।
দ্য বয় অ্যান্ড দ্য কিং
দ্য বয় অ্যান্ড দ্য কিং ১৯৯২ সালে ইসলামিক চলচ্চিত্র সংস্থা অ্যাস্ট্রোল্যাব পিকচার্স কর্তৃক মিশরে নির্মিত একটি ফিচার-দৈর্ঘ্যের অ্যানিমেটেড চলচ্চিত্র। এতে ইংরেজিতে ইসলামিক গানের একটি সাউন্ডট্র্যাক অন্তর্ভুক্ত রয়েছে, যা তরুণ মুসলমানদের দ্বারা পরিবেশিত হয়।
পটভূমি
গল্পটি ওবাইদ নামে একটি ছোট ছেলেকে ঘিরে লিখিত। তিনি এই পৃথিবীতে একটি 'সহজ জীবন যাপন' বা 'পরকালে পুরস্কার' এই দুটির মধ্যে যেকোন একটি বেছে নিতে হবে। গল্পটি রাজা নরসিসের অত্যাচারী শাসনের সময় সংঘটিত হয়, যিনি তার লোকদের প্রতিমার উপাসনা করতে বাধ্য করেন এবং তার দুষ্ট জাদুকর সিনিটাসের জাদু দিয়ে তাদের ভয় দেখিয়ে নিয়ন্ত্রণ করেন। সিনাটাস ওবাইদকে তার ছাত্র হিসেবে বেছে নেয়, যাকে সে জাদু শিখাবে। প্রথমে, ছেলেটি রাজার পরবর্তী জাদুকর হবার পর প্রাপ্য ক্ষমতা ও প্রাচুর্যের লোভে পরে। কিন্তু, শীঘ্রই সে তার ভবিষ্যতে প্রাপ্য ক্ষমতা নিয়ে প্রশ্ন দ্বিধায় পরে যায়। সে একজন ধার্মিক এবং অত্যন্ত পবিত্র ব্যক্তির সাথে যোগাযোগ রাখতে শুরু করে, যিনি জীবনের প্রকৃত অর্থের জ্ঞান দান করে তার মন খুলে দেন।
এই ধার্মিক ব্যক্তি ওবাইদকে বলে যে, সর্বশক্তিমান আল্লাহ একজনই ঈশ্বর এবং তিনি মানবজাতিকে সৃষ্টি করেছেন তার ইবাদাত করার জন্য। যদিও এই শব্দগুলি ওবাইদের হৃদয় এবং মনের কাছে আকর্ষণীয়, তবুও সে বেশ বিভ্রান্ত। ধার্মিক লোকটি তাকে নিজে থেকে সত্য অনুসন্ধান করার পরামর্শ দেয় - এবং এইভাবে ছেলেটির জীবনের আসল অর্থের সন্ধান শুরু করে।
পাণ্ডুলিপি
এই গল্পটি একটি প্রামাণ্য বর্ণনা বা ইসলামি নবী মুহাম্মদের একটি হাদিস থেকে নেওয়া হয়েছে যা কুরআন (৮৫:৪) থেকে সুরা আল-বুরুজে "আসহাবুল উখদুদ" এর ব্যাখ্যায় বর্ণিত হয়েছিল। কোরআনের কাহিনী হচ্ছে এমন এক বালকের কথা, যে সর্বশক্তিমান আল্লাহকে বিশ্বাস করে এবং সে দুষ্ট রাজা ও যাদুকরদের চক্রান্ত থেকে ঐশ্বরিক সাহায্য পেয়ে ধন্য হয়।
আবদুল্লাহ বিন নাসের বিন খলিফা আলে সানি
শেখ আবদুল্লাহ বিন নাসের বিন খলিফা আল থানি (জন্ম ১৯৬০) ( عبد الله بن ناصر بن خليفة آل ثاني  ) একজন কাতারি রাজনীতিবিদ, যিনি ২৬ জুন ২০১৩ থেকে ২০২০ সালের ২৮ জানুয়ারি পদত্যাগ করা অবধি কাতারের প্রধানমন্ত্রী ছিলেন। ক্ষমতাসীন পরিবারের সদস্য হিসেবে, তিনি ২০০৫ থেকে ২০১৩ পর্যন্ত মিনিস্টার অফ স্টেট ফর ইন্টেরিয়র অ্যাফেয়ার্স হিসেবে দায়িত্বপালন করেন।
প্রাথমিক জীবন এবং শিক্ষা
তিনি শেখ নাসের বিন খলিফা আল থানির পুত্র। তার মাতার নাম শেখ মারিয়াম বিনতে আবদুল্লাহ আল আত্তিয়াহ, যিনি ২০১৯ সালের ডিসেম্বর মাসে মারা যান। রয়েল আর্ক ওয়েবসাইট অনুযায়ী, শেখ আবদুল্লাহ হলেন আহমেদ বিন মুহাম্মদ আল থানির (যিনি মোহাম্মদ বিন থানির পুত্র) নাতি। আবদুল্লাহ, সাবেক আমীর হামাদ বিন খলিফার তৃতীয় চাচাতো ভাই।
শেখ আবদুল্লাহ যুক্তরাজ্যের ডারহাম মিলিটারি কলেজ থেকে ১৯৮৪ সালে পুলিশ বিজ্ঞানে স্নাতক ডিগ্রী লাভ করেন।  ১৯৯৫ সালে তিনি বৈরুত আরব বিশ্ববিদ্যালয় থেকে আইন বিষয়ে স্নাতক ডিগ্রী লাভ করেন।
কর্মজীবন
থাম্ব| আবদুল্লাহ বিন নাসের বিন খলিফা আল থানি, [[নতুন দিল্লি|নয়াদিল্লিতে ভারতের প্রধানমন্ত্রী নরেন্দ্র মোদির সাথে, ৩ ডিসেম্বর ২০১৬।|বাম]]আল থানি কাতারের সামরিক বাহিনীতে যোগ দেন এবং ১৯৮৫ সালে রেসকিউ পুলিশ বিভাগে টহল কর্মকর্তা হিসেবে নিযুক্ত হন। ১৯৮৯ সালে তিনি রাজধানীর নিরাপত্তা বিভাগে স্টেডিয়ামসমূহের জন্য নিরাপত্তা কর্মকর্তা হিসেবে নিযুক্ত হন। তারপর তিনি জরুরী পুলিশ বিভাগে সাপোর্ট ব্রিগেডের সহকারী কমান্ডার হন। তিনি বিশেষ নিরাপত্তা বাহিনী বিভাগের স্পেশাল অপারেশন ব্রিগেডের কমান্ডার এবং বিশেষ নিরাপত্তা বাহিনী বিভাগের বিশেষ ইউনিটের কমান্ডার হিসেবে নিযুক্ত হন। ২০০১ সালের ২৮ ডিসেম্বর তিনি অপারেশন অ্যাফেয়ার্স বিষয়ক বিশেষ নিরাপত্তা বাহিনী বিভাগের সহকারী পরিচালক মনোনীত হন। ২০০৪ সালের সেপ্টেম্বর মাসে তিনি ব্রিগেডিয়ার জেনারেল পদে উন্নীত হন।
সরকারের বিভিন্ন পদে কাজ করার পর, ২০০৫ সালের ১৫ ফেব্রুয়ারি, তিনি মিনিস্টার অফ স্টেট ফর ইন্টেরিয়র অ্যাফেয়ার্স নিযুক্ত হন। ২৬ জুন, ২০১৩ তারিখে মন্ত্রিসভার রদবদলে তিনি প্রধানমন্ত্রী হিসেবে হামাদ বিন জসিম আল থানির স্থলাভিষিক্ত হন। একই সময় তিনি স্বরাষ্ট্রমন্ত্রী হিসেবেও আবদুল্লাহ বিন খালিদ আল থানির স্থলাভিষিক্ত হন। ২০২০ সালের ২৮ জানুয়ারি তার মেয়াদ শেষ হয়।
তিনি ২০২২ ফিফা বিশ্বকাপ সুপ্রিম কমিটি ফর ডেলিভারি অ্যান্ড লিগেসি এর চেয়ারম্যান হিসেবে দায়িত্বপালন করছেন। বেশ কয়েকটি প্রচার মাধ্যম ২০১৩ সালের এপ্রিল মাসে হামাসের রাজনৈতিক নেতা ফাতি হামাদের সাথে তার সাক্ষাতের উল্লেখ করে তার সমালোচনা করে এবং ২০২২ সালের বিশ্বকাপে সন্ত্রাসী কর্মকাণ্ডের সম্ভাবনা ব্যক্ত করে।
ব্যক্তিগত জীবন
আল থানি বিবাহিত এবং তার ছয়টি সন্তান রয়েছে।
সম্মাননা
আল থানি ২০০৯ সালের ১৯ নভেম্বর লেজিওঁ দনর পুরস্কার প্রাপ্ত হন। এছাড়াও তিনি বিভিন্ন সম্মাননা ও পুরস্কারে ভূষিত হয়েছেন।
ফরিদগঞ্জ থানা
ফরিদগঞ্জ থানা বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি থানা।
প্রতিষ্ঠাকাল
১৯১৮ সালের ৭ অক্টোবর ফরিদগঞ্জ থানা প্রতিষ্ঠিত হয়।
প্রশাসনিক এলাকাসমূহ
ফরিদগঞ্জ উপজেলার ১টি পৌরসভা ও ১৫টি ইউনিয়নের প্রশাসনিক কার্যক্রম ফরিদগঞ্জ থানার আওতাধীন।
বেবী মওদুদ
বেবী মওদুদ (Baby Moudud) (জন্ম: ২৩শে জুন, ১৯৪৮ - মৃত্যু: ২৫শে জুলাই, ২০১৪) ছিলেন একজন বিশিষ্ট বাংলাদেশী সাংবাদিক, লেখক এবং রাজনীতিবিদ। তিনি নারী অধিকার আন্দোলনের অন্যতম একজন নারী সংগঠক ও বিশ্লেষক এবং কমনওয়েলথ জার্নালিস্ট অ্যাসোসিয়েশনের (সিজেএ) ইন্টারন্যাশনাল প্রেসিডেন্ট ইমেরিটাস ছিলেন। বেবী মওদুদ ছিলেন বাংলাদেশ জাতীয় সংসদের একজন সংসদ সদস্য এবং বাংলাদেশ আওয়ামী লীগ সভানেত্রী বা দশম জাতীয় সংসদের প্রধানমন্ত্রী শেখ হাসিনার ঘনিষ্ঠ বাল্য বন্ধু ও সজ্জন। এছাড়াও পশ্চিমবঙ্গের বর্তমান মুখ্যমন্ত্রী তৃণমূল কংগ্রেস নেত্রী মমতা বন্দ্যোপাধ্যায়ের সঙ্গে বেবী মওদুদের হৃদ্যতা পূর্ণ সম্পর্ক ছিল।
বেবী মওদুদ ছিলেন অদম্য বাঙালি ও জাতীয়তাবাদী। বাংলাদেশের শীর্ষস্থানীয় অনেক দৈনিক পত্রিকায় সাংবাদিকতাসহ শিশু কিশোরদের নিয়েও প্রচুর লেখালেখি করেছেন। তাকে শিশুসাহিত্যিক হিসেবেও অনেকে মনে করে থাকেন। ঢাকা বিশ্ববিদ্যালয়ে অধ্যয়নরত অবস্থায় তিনি প্রগতিশীল রাজনীতির সাথে জড়িত হন এবং নবম জাতীয় সংসদ নির্বাচনে সংরক্ষিত মহিলা আসনে সংসদের ৩৫০ ও সংরক্ষিত – ৫০ আসনের (ঠাকুরগাঁও – ৩) সংসদ সদস্য নির্বাচিত হন।
পরিবার
১৯৪৮ সালের ২৩শে জুন কলকাতার বর্ধমান জেলায় বেবী মওদুদ জন্মগ্রহণ করেন। তার পুরো নাম এ এন মাহফুজা খাতুন হলেও তাকে সবাই বেবী মওদুদ নামে চেনেন। তার পিতা 'আবদুল মওদুদ' ছিলেন পাকিস্তান সরকারের আইন ও সংসদ বিষয়ক মন্ত্রণালয়ের যুগ্ম সচিব বা বিচারপতি। আবদুল মওদুদ পাকিস্তানের রাওয়ালপিন্ডি শহরে থাকতেন এবং ইসলামাবাদে গিয়ে অফিস করতেন। বেবীর মাতার নাম 'হেদায়েতুন্নেসা' ছিলেন গৃহবধূ। ছয় ভাই এবং তিন বোনের মধ্যে তিনি ছিলেন তৃতীয়।
জন্মের সময় আকিকা দিয়ে তার নাম রাখা হয় আফরোজা নাহার মাহফুজা খাতুন। জন্মের পর তার মা তাকে বেবী জনসন পাউডার মাখাতেন, সেটা দেখে তার বড় ভাই তাকে বেবী বলে ডাকতে শুরু করে। এত বড় নাম ভালো লাগত না বলে বড় হয়ে লেখালেখি করতে এসে তিনি নিজেই নিজের নাম বেবী মওদুদ রাখেন। বেবী মওদুদ সুপ্রিম কোর্টের সাবেক বিচারপতি মারজি-উল হকের ছোট বোন।
ব্যক্তিগত জীবন
ব্যক্তিগত জীবনে স্বাধীনতার পরপরই ১৯৭২ সালে ঠাকুরগাঁও জেলার সাংবাদিক হাসান আলীর সাথে বেবী মওদুদের বিয়ে হয়। হাসান আলী দৈনিক সংবাদের একজন অভিজ্ঞ রিপোর্টার ছিলেন। পরবর্তীতে হাসান আলী মুখ্য রিপোর্টার, নগর সম্পাদক ও বার্তা সম্পাদক হয়েছিলেন এবং তিনি বাংলাদেশের একজন সাম্যবাদী দলের সদস্য ছিলেন। ১৯৭৫ সালে চারটি বাদে সব পত্রিকা বন্ধ হয়ে যাওয়ার ফলে সাংবাদিকতা ছেড়ে দিয়ে আইন পেশায় মনোনিবেশ করেন।
১৯৮৫ সালের এপ্রিল মাসে স্বামী অ্যাডভোকেট মো. হাসান আলীর অকাল মৃত্যু হয়। পরবর্তীতে বেবী মওদুদ নিজেই তার দুই পুত্র রবিউল হাসান অভী ও শফিউল হাসান দীপ্তর সম্পূর্ণ দায়িত্ব নেন এবং নতুন করে জীবন-সংগ্রাম শুরু করেন। কিন্তু নীতি ও আদর্শ থেকে তিনি কখনও বিচ্যুত হননি।
শিক্ষাজীবন ও কর্মজীবন
thumb|left|200px|১৯৬৪ সালে কলেজে প্রথম বর্ষের ছাত্রী বেবী মওদুদ ১৯৭০ সালে ঢাকা বিশ্ববিদ্যালয় থেকে বাংলা সাহিত্যে অনার্সসহ ১৯৭১ সালে মাস্টার্স সম্পূর্ণ করেন তিনি। ঢাকা বিশ্ববিদ্যালয়ে ছাত্রাবস্থায় তিনি প্রগতিশীল রাজনীতির সাথে জড়িত হন। নারীর অধিকার সুপ্রতিষ্ঠিত করার সংগ্রামে একনিষ্ঠ, সমাজসেবায় অগ্রণী, সাহিত্য সাধনায় নিবেদিতপ্রাণ কিংবা রাজনীতির সঙ্গে জড়িত থাকা সত্ত্বেও বেবী মওদুদ ছিলেন মূলত পেশাদার সাংবাদিক।
১৯৬৭ সাল থেকে পেশাগত জীবনে সাংবাদিকতায় জড়িত বেবী মওদুদ দৈনিক সংবাদ, সাপ্তাহিক ললনা, দৈনিক ইত্তেফাক ও দৈনিক মুক্তকন্ঠে দীর্ঘদিন কাজ করেছেন। বিবিসির বাংলা বিভাগের সঙ্গেও সম্পৃক্ত ছিলেন। বাংলাদেশ সংবাদ সংস্থার (বাসস) বাংলা বিভাগ গড়ে তোলার প্রসঙ্গে প্রধান ভূমিকা পালন করেন তিনি।  নতুন কলেবরে যখন সাপ্তাহিক বিচিত্রা প্রকাশিত হয় তখন তিনি এর ভারপ্রাপ্ত সম্পাদকের দায়িত্ব পালন করেন। মৃত্যুকাল পর্যন্ত অনলাইন নিউজপোর্টাল বিডিনিউজ টোয়েন্টিফোর ডটকমে সোস্যাল অ্যাফেয়ার্স সম্পাদক ছিলেন বেবী মওদুদ। এই সাময়িকীর সম্পাদক ছিলেন শেখ মুজিবুর রহমানের কন্যা শেখ রেহানা।
২০০৯ সালে নবম জাতীয় সংসদের সংরক্ষিত মহিলা আসনে বাংলাদেশ আওয়ামী লীগ কর্তৃক সংসদ সদস্য মনোনীত হোন। বাংলাদেশের সমাজকল্যাণ মন্ত্রণালয় সম্পর্কিত সংসদীয় স্থায়ী কমিটি এবং লাইব্রেরি কমিটির সদস্য হিসেবেও তিনি কার্যভার পালন করেন। সাংবাদিকতার পাশাপাশি রকমারি বিষয়ে নিয়মিত লেখালেখিতে লিপ্ত ছিলেন বেবী মওদুদ। তিনি কয়েকটি শিশুতোষ ও আত্মকথন গ্রন্থ রচনা করেছেন। নারী মুক্তির অগ্রদূত বেগম রোকেয়া সম্পর্কে তার সম্পাদনায় ২০১১ সালের ফেব্রুয়ারিতে প্রকাশিত 'রোকেয়া চিরন্তনী প্রতিকৃতি ' গ্রন্থ বাংলা সাহিত্যের সম্পদ।  বঙ্গবন্ধু শেখ মুজিবুর রহমানের ‘অসমাপ্ত আত্মজীবনী’ সম্পাদনাতেও তিনি গুরুত্বপূর্ণ ভূমিকা রাখেন। বঙ্গবন্ধুকে নিয়ে বইও রয়েছে তার। বেবী মওদুদের অর্থানুকূল্যে ২০০০ সালের ১৬ ডিসেম্বর বিজয় দিবসে 'ইতিহাসের মহানায়ক জাতির জনক' গ্রন্থের প্রথম সংস্করণ, ২০০৯ সালের ১৬ ডিসেম্বর বিজয় দিবসে দ্বিতীয় সংস্করণ এবং তৃতীয় সংস্করণ প্রকাশিত হয়েছে ২০১২ সালের ২১শে ফেব্রুয়ারি আন্তর্জাতিক মাতৃভাষা দিবসে। সারা জীবন তিনি মানবতার একনিষ্ঠ সাধনা করেছেন। প্রতিবন্ধীসহ সমাজের সুবিধাবঞ্চিতদের অধিকার প্রতিষ্ঠার আন্দোলনেও গুরুত্বপূর্ণ ভূমিকা রয়েছে বেবী মওদুদের।
প্রকাশিত গ্রন্থ
thumb|right|200px|বেবী মওদুদের প্রাকাশিত বই আমার রোকেয়া সর্বকালের সর্বশ্রেষ্ঠ বাঙালি এবং জাতির পিতা বঙ্গবন্ধু শেখ মুজিবুর রহমান রচিত অসমাপ্ত আত্মজীবনী গ্রন্থটি সংস্করণের ক্ষেত্রেও বেবী মওদুদের ভূমিকা  কৃতজ্ঞতার সাথে স্মরণ করেন। তিনি শিশুদের জন্য বেশ কয়েকটি বই লিখেছেন। সেগুলো হলো : দীপ্তর জন্য ভালবাসা, পবিত্র রোকেয়া পাঠ, টুনুর হারিয়ে যাওয়া, শান্তর আনন্দ, এক যে ছিল আনু, আমার রোকেয়া, মুক্তিযোদ্ধা মানিক, কিশোর সাহিত্য সমগ্র, আবু আর তার এবং জল দিয়ে লিখি।
তার রচিত অন্য পুস্তকগুলোর মধ্যে উল্লেখযোগ্য কয়েকটি হলো : মনে মনে (ছোট গল্প), শেখ মুজিবের ছেলেবেলা, দুঃখ-কষ্ট ভালবাসা, পাকিস্তানে বাংলাদেশের নারী পাচার, গণতন্ত্রের মানসকন্যা শেখ হাসিনা, বঙ্গবন্ধু শেখ মুজিব ও তার পরিবার ইত্যাদি। আমাজন ডট কমে তার পাঁচটি বইয়ের উল্লেখ রয়েছে। সেগুলো হলো : আমার রোকেয়া, বাংলাদেশের জাতীয় সংসদে প্রধানমন্ত্রী শেখ হাসিনার ভাষণ, নিভৃত যত্নে, রোকেয়া : চিরন্তনী প্রতিকৃতি এবং সুশি পুষি টুশি।
মৃত্যু
বেশ দীর্ঘদিন ধরে দুরারোগ্য ব্যাধি ক্যান্সারে আক্রান্ত হয়ে ২৫শে জুলাই, ২০১৪ বাংলাদেশ স্থানীয় সময় শুক্রবার বেলা তিনটায় রাজধানীর ইউনাইটেড হাসপাতালে চিকিৎসাধীন অবস্থায় মারা যান বেবী মওদুদ। মৃত্যুর সময় তার বয়স হয়েছিল ৬৬ বছর।
তার মৃত্যুতে প্রধানমন্ত্রী শেখ হাসিনা ও রাষ্ট্রপতি আবদুল হামিদ গভীরভাবে শোক প্রকাশ করেন। এরআগে ১২ জুলাই ইউনাইটেড হাসপাতালে চিকিৎসাধীন অবস্থায় বেবী মওদুদকে দেখতে গিয়েছিলেন প্রধানমন্ত্রী শেখ হাসিনা। এ সময় প্রধানমন্ত্রী চিকিৎসকদের কাছে বেবী মওদুদের শারীরিক অবস্থার খোঁজ-খবর নিয়েছিলেন। মৃত্যুর সংবাদ শুনে তার প্রতি শ্রদ্ধা জানাতে প্রধানমন্ত্রী ইউনাইটেড হাসপাতালে যান।
ধানমন্ডির শাহী ঈদগাহ মাঠে তার প্রথম জানাযা অনুষ্ঠিত হয়। এরপর দ্বিতীয় জানাজা হয় জাতীয় প্রেসক্লাবে। শুক্রবার রাতে রাজধানীর বনানী কবরস্থানে স্বামী অ্যাডভোকেট মো. হাসান আলীর কবরে শায়িত করা হয় বেবী মওদুদকে।
সরলা দাস
সরলা দাস ছিলেন মধ্যযুগের একজন বিখ্যাত ওড়িয়া ভাষার কবি ও পণ্ডিত । তিনি তার ওড়িয়া ভাষায় রচিত মহাভারত, বিলঙ্ক রামায়ণ এবং চণ্ডী পুরাণ গ্রন্থের জন্য অধিক পরিচিত। তিনি ছিলেন প্রথম ওড়়িয়া ভাষার পণ্ডিত । ওড়িয়া সাহিত্যের জনক হওয়ায় তার সাহিত্যকর্ম, পরবর্তী প্রজন্মের কাছে তথ্যের এক স্থায়ী উৎসের আকার নিয়েছে ।.
জীবন
সরলা দাসের প্রারম্ভিক জীবন সম্পর্কে সঠিকভাবে জানা যায় না । তিনি গজপতি রাজা কপিলেন্দ্র দেবের সমসাময়িক ছিলেন বলে ধারণা করা হয়। যদিও তার জন্ম তারিখ সঠিকভাবে জানা যায় নি, কিন্তু এটা নিশ্চিতভাবে বলা যায় যে তিনি পঞ্চদশ শতাব্দীর মানুষ। তিনি কনকাবতী পাটনা নামক গ্রামে জন্মগ্রহণ করেছিলেন। গ্রামটি কনকাপুর নামেও পরিচিত ছিল যা জগৎসিংহপুরে অবস্থিত ছিল।
সরলা দাস কোনো প্রথাগত শিক্ষা গ্রহণ করেননি এবং তিনি আত্মশিক্ষার দ্বারা যা অর্জন করতে পেরেছিলেন তা তিনি উৎসর্গ করেন, উৎসর্গ ও অনুপ্রেরণার দেবী সরলাকে । যদিও তাঁর জন্মনাম ছিল সিদ্ধেশ্বর পরিদা, তিনি পরবর্তীকালে সরলা দাস অথবা 'সরলা দেবীর আশীর্বাদ' 'নামেই পরিচিতি লাভ করেন । (দাস পদবী বলতে বোঝানো হয়েছে নির্দিষ্ট একজন ভগবানের অনুদাস অথবা চাকরকে । সরলা দাসের পরবর্তী ও পূর্ববর্তী বহু কবিদের নামের শেষে এই দাস পদবী যুক্ত রয়েছে। উদাহরণ হিসেবে বলা যায় - বত্র দাস, মার্কন্ডেয় দাস, সরলা দাস, জগন্নাথ দাস,বলরাা দাস এবং যশোবন্ত দাস) ‌‌‌‌‌‌‌‌‌‌‌‌‌।
একটি গল্প অন্যান্য ভারতীয় কবিদের গল্পের সাথে সদৃশ ,যেমন- দেবী সরস্বতীর সাহায্যের পূর্বে কালিদাস তাঁর প্রাথমিক জীবনে সম্পূর্ণ নিরক্ষর ছিলেন । বলা হয়, বালক সিদ্ধেশ্বর যখন তাঁর পিতার সাথে মাঠে চাষ করছিলেন , তখন তিনি এত সুন্দর একটি সুরেলা গান করছিলেন যে স্বয়ং দেবী সরলা তাঁকে গান থামিয়ে দিয়ে সুন্দর গান - কবিতা লেখার দক্ষতার জন্য তার ভূয়সী প্রশংসা করলেন ।
মহম্মদ জালালউদ্দীন খান
মহম্মদ জালালউদ্দীন খান (২রা এপ্রিল, ১৮৮৯ - ৪ঠা ডিসেম্বর, ১৯৩৬) রাধনপুর রাজ্যে বাবি রাজবংশের নবম নবাব ছিলেন।
সরলা দাস
জীবন
সরলা দাস তার শেষ জীবন অতিবাহিত করেছিলেন বিলা সরলা তে । কিন্তু তার দেশের বাড়ি তেঁতুলিয়াপাড়ার কনকাবতী পাটনা বা কনকাপুরে একটি ধর্মীয় সংগঠন ছিল যা মুনীগোস্বাইন নামে পরিচিত ছিল, সেটি একটি ঐতিহ্যবাহী স্থান হিসেবে মর্যাদা পেয়েছে যেখানে সরলা দাস তার সমস্ত কবিতা রচনা করেন । তার জীবনের পর্বকে মধ্যযুগ হিসেবে  ধরা হয় ।
সাহিত্যকর্ম
পাশাপাশি তিনি যে তিনটি বইয়ের জন্য সর্বাধিক পরিচিত - মহাভারত, বিলঙ্কা রামায়ণ এবং চণ্ডী পুরাণ সরলা দাস লক্ষ্মী নারায়ণ বচনিকা গ্রন্থটিও রচনা করেছিলেন। আদি পর্ব মহাভারতে তিনি পুরীর ভগবান জগন্নাথকে সম্বোধন করে দীর্ঘ প্রার্থনা শুরু করেন, যা থেকে জানা যায় যে সরলা দাস কপিলেশ্বরের রাজত্বকালে তার মহাভারত রচনা শুরু করেছিলেন, অন্যথায় ওড়িশার বিখ্যাত গজপতি রাজা কপিলেন্দ্র দেব নামে পরিচিত (১৪৩৩ খ্রি –১৪৬৭খ্রি)। তিনি আমাদের বলেছিলেন যে মহারাজা কপিলেশ্বর অগণিত নৈবেদ্য এবং বহু অভিবাদন সহ এই মহান দেবতার সেবা করেছিলেন এবং এর দ্বারা কলিযুগের পাপকে ধ্বংস করেছিলেন। যদিও সরলা দাস ওড়িয়া মহাভারত রচনায় সস্কৃত মহাভারতের মূল রূপরেখাকে অনুসরণ করেছিলেন, তবে তিনি বহু বিচ্যুতি ঘটিয়েছিলেন এবং এর সাথে তার নিজের সৃষ্টির গল্প এবং তার কাছে পরিচিত অন্যান্য বিভিন্ন বিষয়কে প্রচুর পরিমাণে যুক্ত করেছিলেন। চূড়ান্ত রূপে সরলা দাসের মহাভারত, রামায়ণের উপর ভিত্তি করে কালিদাসের রঘুবংশমের সাথে সাদৃশ্যযুক্ত একটি নতুন সৃষ্টি।
মহম্মদ জালালউদ্দীন খান
সংক্ষিপ্ত জীবনী
মহম্মদ জালালউদ্দীন খান রাধনপুরের সপ্তম নবাব মহম্মদ বিসমিল্লাহ খানের জ্যেষ্ঠ পুত্র ছিলেন। তিনি রাজকোট শহরের রাজকুমার কলেজ থেকে শিক্ষালাভ করেন। ১৯১০ খ্রিষ্টাব্দের ২৫শে ফেব্রুয়ারি জ্যেষ্ঠ ভ্রাতা ও রাজ্যের অষ্টম নবাব দ্বিতীয় মহম্মদ শের খান মৃত্যুবরণ করলে তিনি সিংহাসনলাভ করেন। তিনি রাজ্যে শিক্ষাবিস্তার করা ছাড়াও অভ্যন্তরীণ করপ্রদান ব্যবস্থাকে বাতিল করে রাজ্যের অর্থনীতিকে চাঙ্গা করেন। একজন অসাধারণ অশ্বারোহী ও পোলো খেলোয়াড় হওয়ায় নবাব ১৯১১ খ্রিষ্টাব্দে গুজরাত কাপ জয় করেন। ১৯১১ খ্রিষ্টাব্দে তাকে দিল্লি দরবার স্বর্ণ পদক প্রদান করা হয়। তিনি ১৯১১ খ্রিষ্টাব্দের ২০শে জুন হুসেইন বখতে সাহিবা এবং ১৯১৫ খ্রিষ্টাব্দের ১১ই মার্চ শাহ বেগম সাহিবা নামক দুই অভিজাত মহিলাকে বিবাহ করেন। তার একমাত্র কন্যা ছিলেন মনভের বখতে সাহিবা।
সরলা দাস
সাহিত্যকর্ম
সরলা দাসের মহাভারত পার্বত্যপুরাণ সম্পর্কে আলোকপাত করেছিল। চণ্ডী পুরাণ সংস্কৃত সাহিত্যে প্রদত্ত মহিষাসুর (মহিষ রূপধারী বিষমাকৃতি রাক্ষস) বধের দেবী দুর্গার সুপরিচিত গল্পের উপর ভিত্তি করে তৈরি হয়েছিল তবে এখানে ওড়িয়া কবিও বিভিন্ন বিষয়ে মূল কাহিনী থেকে সরে গিয়েছিলেন । তার প্রথম রচনা, বিলঙ্কা রামায়ণে সংরক্ষিত গল্প ছিল।
সরলা দাসের শ্লোকটি কৃত্রিমতা ছাড়াই সহজ, জোরালো এবং উপযুক্ত । তার লেখার কাব্যিক উদ্দেশ্য ছিল কথাবার্তা শব্দ প্রয়োগ করে জটিল সংস্কৃতকরণ থেকে মুক্ত করা । তার কাজটি পূর্বের ওড়িয়া জনপ্রিয় লোকগানের মৌখিক সম্মেলনগুলির ( ঘোড়া-নাচা,দ্বন্দ্বনাচ এবং সখীনাচ (পুতুল নৃত্য) এর মতো লোক নৃত্যে ব্যবহৃত হত ।এই গানের একটি মেট্রিকাল বিশেষত্ব হল উভয় লাইনের শেষ বর্ণগুলি একই শব্দ উৎপন্ন করলেও একটি আয়াতের উভয় লাইনেই সমান সংখ্যক অক্ষর নেই। সরলা দাসের সমস্ত লেখা এই মেট্রিকাল অদ্ভুততার সাথে রচিত হয়েছিল এবং তাই তার ব্যবহৃত মিটারটি লোক গানে ব্যবহৃত একটি সরাসরি উত্তরসূরী হিসাবে গণ্য হতে পারে। পঞ্চদশ শতাব্দীর মধ্যে ওড়িয়া ভাষা প্রায় আধুনিক রূপ ধারণ করেছিল এবং সাহিত্যিক রচনার জন্য পাকা হয়ে গিয়েছিল।
সরলা দাসের কবিতায় মূল অনুভূতি শুধু প্রেম নয় তিনি সকলের কাছে স্বল্প ভাষায় ধর্মীয় বই রচনা করার জন্য এবং ওড়িশায় সাধারণ মানুষের কাছে উপলব্ধ করার জন্য দৃঢ় ধর্মীয় উদ্যোগের দ্বারা অনুপ্রাণিত হয়েছিলেন। তিনি কোনও অনিশ্চিত কথায় বলেননি যে তিনি তার কবিতাগুলি মানুষের উপকারের জন্য রচনা করেছিলেন। তার মহাভারতে বেশ কয়েকটি ইঙ্গিত পাওয়া যায় যে তিনি ওড়িশার গজপতি রাজার সেনাবাহিনীতে সৈনিক হিসাবে কাজ করেছিলেন এবং সেনাবাহিনীর সাথে তার সংযোগ তার কাছে বিভিন্ন অভিজ্ঞতা নিয়ে এসেছিল। তিনি যে কাহিনীগুলি যুদ্ধের দৃশ্য হিসেবে প্রত্যক্ষ করেছিলেন, সেনাবাহিনীর সাথে তিনি যে জায়গাগুলি পরিদর্শন করেছিলেন সেই ঐতিহাসিক ঘটনাবলী এবং নামগুলি পুঙ্খানুপুঙ্খভাবে তার লেখায় সংরক্ষিত হয়েছিল ।
আলফ্রেড রিচার্ডস
আলফ্রেড রেনফ্রিউ রিচার্ডস (Alfred Richards; জন্ম: ১৪ ডিসেম্বর, ১৮৬৭ - মৃত্যু: ১ সেপ্টেম্বর, ১৯০৪) কেপ উপনিবেশের গ্রাহামসটাউনের জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ও অধিনায়ক ছিলেন। এছাড়াও, রাগবি ইউনিয়নের খেলোয়াড় হিসেবে অংশগ্রহণ করেছেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করেছেন তিনি। দলে মূলতঃ ডানহাতি ব্যাটসম্যান হিসেবে খেলতেন আলফ্রেড রিচার্ডস।
রাগবি ইউনিয়নে তিন খেলায় অংশ নিয়ে একবার দলকে নেতৃত্ব দেন। সমগ্র খেলোয়াড়ী জীবনে একটিমাত্র টেস্টে অংশগ্রহণের সুযোগ হয় তার। ২১ মার্চ, ১৮৯৬ তারিখে টেস্ট অভিষেক ঘটে আলফ্রেড রিচার্ডসের। ঐ একই টেস্টে তিনি দলকে নেতৃত্ব দিয়েছিলেন।
প্রথম-শ্রেণীর ক্রিকেটে অংশগ্রহণ
দক্ষিণ আফ্রিকার শুরুরদিককার প্রাদেশিক কিছু খেলায় ওয়েস্টার্ন প্রভিন্সের পক্ষে খেলেছেন তিনি। ১৮৯৩-৯৪ মৌসুমে ব্যক্তিগত সর্বোচ্চ ১০৮ রান তুলেছিলেন। ফলশ্রুতিতে নাটাল দলকে পরাজিত করে কারি কাপের শিরোপা জয়ে সবিশেষ ভূমিকা পালন করেন।
লর্ড হক একাদশের বিপক্ষে পরবর্তী প্রথম-শ্রেণীর খেলায় অংশগ্রহণ করেন। ১৮৯৫-৯৬ মৌসুমে অনুষ্ঠিত ঐ খেলায় দলের সর্বমোট ১২২ রানের মধ্যে একাই ৫৮ রান তুলেছিলেন তিনি। এরফলে সিরিজের তৃতীয় প্রতিনিধিত্বমূলক খেলায় তার অংশগ্রহণের সুযোগ হয়। এ খেলাটি পরবর্তীকালে টেস্ট খেলার মর্যাদা পায়। ২১ মার্চ, ১৮৯৬ তারিখে কেপ টাউনে সফরকারী ইংল্যান্ডের বিপক্ষে টেস্ট ক্রিকেটে প্রথমবারের মতো অংশ নেন। দলীয় সঙ্গী জিকে গ্লোভার, এডব্লিউ সেকাল ও প্রতিপক্ষীয় ইংল্যান্ডের ইজে টাইলারের সাথে একযোগে টেস্ট অভিষেক ঘটে তার। রিচার্ডস দলের অধিনায়কের দায়িত্বে ছিলেন। কিন্তু, তিনি মাত্র ৬ ও ০ রান তুলতে পেরেছিলেন। দক্ষিণ আফ্রিকা ইনিংস ও ৩৩ রানের ব্যবধানে পরাভূত হয়েছিল। এটিই তার একমাত্র টেস্টে অংশগ্রহণ ছিল। এরপর আর তাকে প্রথম-শ্রেণীর ক্রিকেটে অংশ নিতে দেখা যায়নি।
রাগবি ফুটবল
১৮৯১ সালে দক্ষিণ আফ্রিকার পক্ষে পোর্ট এলিজাবেথে আন্তর্জাতিক রাগবি খেলায় অভিষেক ঘটে আলফ্রেড রিচার্ডসের। ঐ বছর প্রথমবারের মতো ব্রিটিশ আইলস রাগবি দল দক্ষিণ আফ্রিকায় পদার্পণ করে। গ্রেট ব্রিটেন খেলায় জয় পায়। ২৯শে আগস্ট উত্তর কেপের কিম্বার্লিতে দলের অধিনায়কত্ব করেন। ঐ খেলায়ও সফরকারীরা জয় তুলে নেয়।
ব্যক্তিগত জীবন
রিচার্ডসের জ্যেষ্ঠ ভ্রাতা ডিকি রিচার্ডস ও যোসেফ ওয়েস্টার্ন প্রভিন্সের পক্ষে প্রথম-শ্রেণীর ক্রিকেটে অংশগ্রহণ করেছিলেন। তন্মধ্যে, ডিকি ১৮৮৮-৮৯ মৌসুমে একটি টেস্টে অংশ নিয়েছিলেন।
১ সেপ্টেম্বর, ১৯০৪ তারিখে ৩৭ বছর বয়সে তৎকালীন রোডেশিয়ার সলসবারিতে (অধুনা: জিম্বাবুয়ের হারারে) আলফ্রেড রিচার্ডসের দেহাবসান ঘটে।
বিভ্রন্ত শর্মা
বিভ্রন্ত শর্মা (জন্ম ৩০ অক্টোবর ১৯৯৯) একজন ভারতীয় ঘরোয়া ক্রিকেটার। জম্মু ও কাশ্মীর মিডল অর্ডারের একটি অবিচ্ছেদ্য অংশ, তিনি ২০২২-২৩ বিজয় হাজারে ট্রফিতে তার বিস্ফোরক ব্যাটিংয়ের জন্য লাইমলাইটে এসেছিলেন। তিনি টুর্নামেন্টে জম্মু ও কাশ্মীরের সর্বোচ্চ রান স্কোরার ছিলেন যার গড় ৫৬.৪২ গড়ে ৩৯৫ রান।
২০২১-২২ সৈয়দ মুশতাক আলী ট্রফিতে জম্মু ও কাশ্মীরের হয়ে ৪ নভেম্বর ২০২১-এ তার টি-টোয়েন্টি অভিষেক হয়। সানরাইজার্স হায়দ্রাবাদের সাথে নেট বোলার হিসাবে এক বছর কাটানোর পর, তাকে ২.৬ কোটি রুপিতে কিনেছিল, ২০২৩ ইন্ডিয়ান প্রিমিয়ার লিগের নিলামে তার মূল মূল্যের ১৩ গুণ।
বিভ্রন্ত শর্মা জম্মু ও কাশ্মীর রাজ্যে ৩০ অক্টোবর ১৯৯৯ সালে জন্মগ্রহণ করেন।
২০০৪ সালে, ৫ বছর বয়সে, ব্রেন টিউমারে বিভ্রন্ত তার মাকে হারান। বিভ্রন্ত বিএসএফ সিনিয়র সেকেন্ডারি স্কুলের পড়াশুনা করে এবং তার ইন্টারমিডিয়েট পড়াশুনার পর তার মনোযোগ ক্রিকেটের প্রতি বাড়িয়ে নেয়।
১৪ বছর বয়সে তার বাবা সুশীল শর্মাকে কিডনি অকার্যকারিতা র কারণে হারালে বিভ্রন্তের ভাই বিক্রন্ত পারিবারিক দায়িত্ব গ্রহণ করেন এবং বিভ্রান্তকে তার ক্রিকেট দক্ষতা বিকাশে মনোনিবেশ করেন।